6-март куни “Ўзбекистон” телеканалида Халқаро хотин-қизлар кунига бағишланган телемарафон старт олди. Ахборот воситаларида анча мақталган тадбир кўпчилик қатори менда ҳам катта қизиқ уйғотганлиги сабабли, эрта саҳардан марафон ўтказиладиган телекомпания биносига бориб олдим. Ҳақиқатда ушбу тадбирга телерадиокомпания ва тадбир ташкилотчиси- Фонд Форум томонидан катта тайёргарлик ишлари олиб борилган экан.\nЖумладан ҳар бир вилоят бўйича туманларбай “узатиши” мажбур тижоратчилар руйхатлари тузилибди. Алоҳида эьтибор янгидан ташкил бўлганларга ва охириги пайтлар Фонд Форумни эсдан чиқараётганларга қаратилибди.\nШунингдек Хокимлик ва маьмурий органлар вакилларидан олиниши лозим маблағ миқдори сарҳисоб қилинибди.\nСармояни қабул қилиб олувчилар бирма-бир элакдан ўтказилибди. Хулласи, марафонни самарали ўтишига барча нарса тайёрлигини шохиди бўлдим. Тадбир бошланишига саноқли дақиқалар қолганда “Ўз.А”ахборот агентлиги мухбири “Ўзбекистон маданияти ва саньати Форуми” Фонди вакили Гаянэ Авакян билан суҳбатига қулоқ қоқдим.\nГ.Авакянни мухбирга билдиришича, марафон ўтказишдан асосий мақсад юртимизда олиб борилаётган кенг кўламли ислоҳотлар самарасини ошириш, эркин бозор муносабатларига асосланган ҳолда республикадаги мавжуд маблағларни туғри тарафга йўналтириш, ўтган йили бўлиб ўтган 1000та никоҳ тўйларидан сўнг туғилган чақалоқларни бешик тўйи совғаларига мўлжалланган “қуруғини” йиғиш ва шу билан бир қаторда 1000та никоҳ тўйига сарфланган харажатларни ўрнини қоплашдан иборат.\nГарчи ўтган йили бизлар юртимизга Швециядан Гибралтар орқали 340млн. АҚШ долларини олиб келган бўлсакда, бугунги марафонда камида 400млн АҚШ долларига тенг маблағ йиғишни режалаштирганмиз ва буни бажаришга тўлиқ имкониятларимиз бор,-дейди Гаянэ. Қаранг, биргина Россиядаги 3,5млн. хамюртларимиздан юртимизга келиб тушган пуллар 4,3млрд долларни ташкил қилибди. Уларни йиғиб олиш хайрли иш эканлигини унутмаслик лозим, – юртбошининг охириги маьрузасидан ғоят рухланган вакил катта шодиёналик билан сўзларига якун ясади.\nСоат 9-00. Марафон ташкилотчилари телестудия катта залига йиғилган. Республика телевидениесини раҳбари Алишер Ходжаев тадбирни очар экан, қуйидагиларни деди:\n-Аслида мен телерадиокомпания раисиманми ёки йўқми, очиғи ўзим хам билмайман. Ариза ёзганимга 3 ой бўлди. Шунга қарамай юртбошимизни ишончларини оқлашга зимдан ҳаракат қилаябман. Хаммангизга маьлум, халқ душмани бўлган Абдулла Ариповга қуда бўлганлигимдан катта афсусда эдим. Аммо йил охирида кабинетимда уни яхшилаб дўппослаганим мени кучимга куч, ғайратимга ғайрат қўшди. Шундоқ экан, уйимдан хайдаб юборган келинимни барча тақинчоқларини марафонга баҳшида қилдим. Улардан баьзилари Гулнорахонимга ёқади, деган умиддаман Хар холда хоним таниқли заргарлар, – деб сўзини тугатди нотиқ. Шундан сўнг марафонга старт берилди.\nМарафон ўтказилаётган жойга яқинликларидан фойдаланган пойтахт Шайхонтохир тумани тадбиркорлари биринчилардан бўлиб маблағ йиғадиган қутиларни ўраб олдилар. Туман хокими Акмал Акромов қутига ташланаётган пулларни қўлидаги рўйхат билан битта-битта солиштираябди, кам бўлса шу заҳоти тадбиркорни тўлдиришга мажбурлаб, онасини ҳам эслатаябди, ошиғини эса аста ва беҳит чўнтакка солиб қўймоқда.\nХоким бувани “Сўмларни бу қутига, валютани эса бунисига” деб йиғимни тартибга солиши марафонда илк бор қатнашаётганларга анча қулайликлар келтирди.\nЗал марказидаги катта экранда ташкил қилинган телекўприк орқали Стамбул шахридан таниқли қўшиқчи Юлдуз Усмонова алоқага чиқди. “Салом азизларим! Мои дорогие! Сизни ватани-и-и-имга олиб кета-а-аман!” – эски қўшиғини хиргойисидан бошлади сўзини саньаткор, Семья – это свяшенно! Ҳеч ким бурнини тиқишга ҳаққи йўқ. Нима, Алла Пугачевага мумкин, менга эса мумкин эмасми? Терпеть не могу! Тўйлар бор экан, биз бормиз. Кучи етганлар ва белида қуввати борлар, чақиринглар, борамиз!”\nОлиб борувчи: Рахмат Юлдузхоним! Марафонга ўзингиздан ва ёнингиздагилардан қанча ҳадя қиласиз?\n-Мени телохранителлар билан юрганимни кўрганмисиз? Терпеть не могу! Қанча беришимни худони ўзи билади. Керак бўлса, оллони олдида ўзим жавоб бераман! Хозир эса “Гулисан” қўшиғини айтиб бермоқчиман.\nСтудияга Навоий вилояти вакиллари кириб келдилар. Машхур тоғ-кон комбинати раҳбари Қувондиқ Санақулов марафон иштирокчиларини қутлар экан, “Хотин – қизлар байрамида аёлларга совға бериш халқимизни азалий ва гўзал урф-одати! Мен ўзим ва жамоамиз номидан бундай хайрли ишларни ташкил қилган бўлажак юртбошимиз Гулнорахонга камтарин ва арзимас совға – 2 тонна ишлаб чиқарилган олтинимизни хадя қилмоқчиман. Уларни қайси кутига қўяйлик?- сўради ташкилотчилардан директор.\n-Тошкент аэропортини багаж бўлимига олиб бориб, ўша ерда бизни самолетга чиқишимизни кутинглар,- Қувондиқ акани қулоғига аста пичирлади Г.Авакян.\nМарафон телекўприги Европа шахарларига кўчди. Эфирда кўплаб таниқли сайтлар асосчиси ва муаллифи, машхур рассом Қудрат Бобожонов:\n-Лекин зўр тадбир ўйлабсизлар! Мен кўп сурат чизиб бунақасини кўрмаганман! Бу умуман бошқача ва янги дунё! Биз Фахритдан Худойқул билан бирга катта қийинчилик ва машаққат билан очган сайтимиз – бизга тегишли булган “Янги Дунё” ни сизга хадя қилмоқчимиз! Бу сайтни очиш учун ҳатто 7 доллар пул хам тўлаганмиз. У маблағни топишни ўзи бўлмаган! Лекин негадур бу сайтга ҳеч ким ҳеч нарса ёзмаябди. Шеригимиз, бесайт бўлган ягона журналист Тўлқин ёзса керак, деган умидда эдик. Аммо у текинга ёзмас экан, кундузлари эса уйида мехмон бўлса хам ухлашни яхши кўрар экан. Совғамизни кам бўлса ҳам кўп кўрасиз! Сайтга эгаликни даьво қилаётган Юсуф Расул деганлари содда Афандига ўхшаб алжираб қолаверсин!\n-Яна у буни нарса қўшсанглар бўларди, – ёлворди олиб борувчи.\n-Майли, Гулнорахон Европа тарафга “Мода ҳафталигига” келганларида суратларини чизиб бераман. Бу хам мендан ҳадя!\n-Ахир тушунинг, у томонларга яқин орада бора олмайдилар, Интерпо… –Қудратга бир нималарни тушунтирмоқчи эди бошловчи, аммо бахтга қарши шу пайт алоқа узилиб қолди.\nТелестудия ховлисига Олий Мажлис вакиллари кириб келишди.\n-Биз қўшниларга Рогунни қандай қуришни кўрсатиб қўямиз! Бутун Сурхондарё ва Қашқадарё аёллари митингга чиқадилар,- сўзини бошлади сенатор ва таниқли эколог Борий Алихонов,- хар бир митинг қатнашувчисига бир пойдан калиш ва “обед” қилишига талон тарқатамиз. Бунақа совғага аёлларимиз ҳафталаб митингда туриб беришади!\nМикрофон қаршисига Қонунчилик палатаси Раиси Дилором Тошмуҳамедова келади :\n-Орол бўйидаги матонатли аёлларимизга фирмам номидан дори-дармонлар олиб келдим. Бироз муҳлати ўтганига эьтибор берманг. Яна нега Қонунчилик палатаси раиси “менинг фирмам” деганига хайрон бўлманг. Қонунчиликни ўзи шунақа.\n-“Қуруғидан” қанча?- аста Дилором опадан сўради Гаянэ.\n-Кеча перечисление қилганман,-пичирлаб жавоб берди раис-опа.\nТелестудияга бир гуруҳ ҳуқуқ ҳимоячилари кириб келишди.\n-Мана булар Европа бўйлаб сайр қилиб юрганимда мени раисликдан озод қилишибди, номардлар, -кўзига ёш олиб сўз бошлади Марат Зохидов, – Ҳатто мухр ва қоғозларимни хам олиб қўйишди. Ғофур ака – Граф – эса мени ташлаб Эмиратга кетиб қолди. Фақат ёш хотиним Лейла иккаламиз қолдик. У хам мени ташлаб кетадиган чамамда. Фақат МҲХ ишхонамдагилар мени ёлғиз қолдиришмайди, шуларни борига шукр. Совғани кейинроқ, хозир эса қорним оч, эгулик у-бу нарса топиладими бу ерда?-тўрт томонга аланглади ҳуқуқ химоячиси.\n-Мы с тобой вместе в ресторане обедали, хватит с меня!- Гулнорани зарда овози эшитилди. Шу махал мен хам эрталабдан ҳеч нима емаганимни эсладим. Қани энди хозир бизларга нонушта беришсалар эди. Лекин бу нарсани ҳиди хам келмаябди. Отасидан юқмаган эканда қизига. Отаси М.Солиҳни хузурига чақириб, ош қилиб берганини ҳали-ҳали гапиришади. Яхшиси бориб қорнимни тўйғазиб олай. Кейин қайтиб келарман, – деб уйга раввона бўлдим. Марафон эса аста-аста авжига чиқаётган эди.\nМарафонни кузатган М.Мансур. Тошкент шахри. 6-март 2013-йил.\n« Сарғаймаган саҳифалар США »


ИнтерФУТБОЛ :: Касални яширсанг иситмаси ошкор қилади: «Навбаҳор» ФКга пул йиғилаётгани қанчалик ҳақиқат?\nКасални яширсанг иситмаси ошкор қилади: «Навбаҳор» ФКга пул йиғилаётгани қанчалик ҳақиқат?\nИжтимоий тармоқларда «Навбаҳор» томонидан тўланиши лозим бўлган ушбу сумма вилоятдаги корхона ва ташкилотлардан ҳомийликка мажбурлаш йўли билан йиғилаётгани ҳақида хабарлар тарқалди. Шунингдек, ушбу хабарларга вилоят ҳудудидаги тижорат банклари томонидан «Навбаҳор» ФК ҳисобига ўтказилиши режалаштирилган ҳомийлик маблағлари ҳақида маълумот акс этган сурат ҳам бириктирилган.\nТижорат банклари «ўз ҳохишлари билан» ҳомийликда иштирок этишаётгани ҳақидаги хабарлар қанчалик ҳақиқат эканини аниқлаш учун суратда акс этган жадвалда миқдор жиҳатдан энг кўп режа қўйилган АТ «Агробанк»нинг республика бошқаруви матбуот хизмати билан боғландик. Афсуски, ўзимизни қизиқтирган саволларга жавоб ололганимизча йўқ.


Трамп АҚШ президенти сайловларида ғолиб чиқди\n13:57 03 Август 2020\n13:04 09.11.2016 (Янгиланган 16:45 09.11.2016) Ҳавола олиш\nСўнгги маълумотларга кўра, демократлар партиясидан АҚШ президентлигига номзод Хиллари Клинтон Трампга қўнғироқ қилиб, ўз мағлубиятини тан олган\nТОШКЕНТ, 9 ноя — Sputnik. Американинг энг "муҳим" штатлардидаги сайловчилар Трамп учун овоз беришди, деб хабар қилмоқда РИА Новости. Ҳатто, демократлар партиясидан АҚШ президентлигига номзод Хиллари Клинтон Трампга қўнғироқ қилиб, ўз мағлубиятини тан олган ҳолда, рақибини ғалаба билан табриклаган.\nИнтернет оламида сўнгги дақиқаларда омма эътиборига ҳавола қилинаётган шингил янгиликларни ва машҳурлар табрикларини келтириб ўтамиз.\nХилларининг тарафдорлари юм-юм йиғлашмоқда\nДемак, айни вақтда Хиллари Клинтоннинг тарафдорлари унинг Нью-Йоркдаги штаб-квартирасини кўзда ёш билан тарк этишмоқда. "Улар тунд кайфиятда, кўзларида эса ёш қалқмоқда. Клинтоннинг ўзи эса бугун сайловчилар олдида чиқиш қилмаслигини маълум қилди. Ҳозиргача олинган маълумотларга кўра, сайловларда республикачи Дональд Трамп ғолиб чиқиши эҳтимоли анча юқори".\n"Кампир Хиллари дам олсин"\nРоссиянинг ЛДПР партияси етакчиси Владимир Жириновский эса "Кампир Хиллари энди дам олсин", — дея таъкидламоқда.\nЛДПР етакчиси Владимир Жириновский\n"АҚШ президентлик сайловларида энг яхши номзод ғолиб чиқмоқда: у Россияни уруш очиш билан қўрқитгани йўқ, ахир америкаликлар ҳам тинч-осуда ҳаётни хоҳлайди", — дея таъкидлаган Жириновский.\nТрамп — сенсация-одам\nХўш, миллиардернинг ўзи ўз ғалабаси ҳақида нима дейди?\n"Эҳтимол, кейинчалик одамлар буларнинг барчаси бекорга бўлмаганини тушуниб етар. Эҳтимол, тўрт ёинки саккиз йилдан кейин "Ҳа, ўшанда тўғри қарор қабул қилинган экан", дерсиз"…\nРига эса ШОКда!\nЛатвия ТИВ собиқ раҳбари Трампнинг АҚШ президентлигига сайловларда ғалаба қозонганидан ҳамон ҳайратдалигини яширмади.\n"Оламшумул хабар. Лекин тан олишдан ўзга чорамиз йўқ. Бу кўплаб молиявий секторлар, аксарият давлатлар, шу жумладан Латвия учун ҳам кутилмаган, ҳайратомуз хабар бўлди. Бир неча ой ичида Трампнинг раҳбарлик услубини тушуниб етишимиз керак бўлади. Ҳозирча бу саволимизга аниқ жавоб йўқ, воқеа қандай ривож топишини кутамиз", — деб айтмоқда Латвия ТИВ собиқ раҳбари Артис Пабрикс.\nНима учун Трамп?\nТОВВ (Анқара) университети ректори Тогрул Исмоил нима учун Хиллари Клинтон эмас, балки Дональд Трамп ғалаба қозонганига изоҳ берди.\nТрамп ғалабасига юлдузлар муносабати\n"ОбамаАҚШ ички ва ташқи сиёсатида бир қатор муаммоларни юзага келтирди ва уларга ечим топа олмади. Хиллари Клинтон эса бирорта янги нарса таклиф этмади. Шу боис ҳам, ўзгаришларни қумсаб қолган Америка халқи Трампни сайлади", — деди у.


Қизил олма. Чингиз АЙТМАТОВ\nHome icon Бош саҳифа»Жаҳон адабиёти»Қизил олма. Чингиз АЙТМАТОВ\nТун бўлди, Исабеков бўлса ҳалиям ўй суриб ўтирибди. Хатни нимадан бошласин? Бу хатда ўзи нимани ёзади? Жуда қийин, жудаям қийин. Кўп гапларни ёзиши керак, роса йиғилиб қолган! Кечиккан изҳорларни у тушунармикан?\nКўп йиллик оғир оилавий ҳаёт ортда қолди. Шунча хафагарчиликлар, сўнгсиз таъналар, кўпинча ноҳақ, шунча жанжал ва ярашувлардан сўнг, ва ниҳоят, ажрашгандан кейин у одамгарчилик қилиб уни тушунамикан, кечира олармикан? Турмушнинг илк йилларидаги каби — беғубор, очиқ, меҳрибон бўла олармикан? Бўлолмаса-чи? Уни тушунмаса, ундан ҳам ёмони, оҚриниб, яна аёллик ғурури ва бахтсиз қисматдан сўз очса... Унда нима бўлади?


Мотамсаро мусулмонлар: Тақво ва ютуқ - BBC O'zbek\nМотамсаро мусулмонлар: Тақво ва ютуқ\nИслом оламида бугун Сунний ва Шиа мазҳаби орасидаги низолар кучаяркан, кутилмаганда, Афғонистон бу икки мазҳаб аро дўстлик ҳамда тинчлик сақланиб қолган мамлакат ўлароқ ўртага чиқмоқда.\nМинглаб шиаларни ўлдирган Толибондан кейин Афғонистон Шиалари тенг ҳақ-ҳуқуқ, ўз маданияти ва эътиқодини кучайтириш, тарихий меросини ривожлантириш имкониятларига эга бўлдилар.\nҚарийб 14 асрдан бери Имом Ҳусайн ўлимига аза тутиб келадиган шиаларни мотамсаро мазҳаб, деб ҳам аташади. Бироқ ушбу мазҳабдаги мунтазам мотам шиаларнинг замонавий жамиятларда муваффақият қозонишларига тўсқинлик қилмаяпти.\nАсрлар давомида Афғонистонда ҳақ-ҳуқуқлари топталиб келган Шиалар атиги 10 йилнари-берисида сиёсат, илм-фан, инсон ҳуқуқлари, спорт ва санъат соҳаларида нафақат мамлакат миқёсида, балки халқаро доирада ҳам улкан ютуқларни қўлга кирита бошладилар.\nТашқи қудратлар аралашуви боис юзага келган узоқ йиллик урушлар Афғонистонда қатор ички низоларга ҳам сабаб бўлган. Аммо мазкур низоларнинг ҳеч бир ҳеч қачон мазҳабий душманлик ва адоватга айланмаган.\nБироқ Яқин Шарқ ва Покистонда ҳозир кучаётган Сунний ва Шиа мусулмонлари орасидаги танглик ҳамда жанглар Афғонистонга ҳам сачраб кетиши мумкин, деган хавотирлар пайдо бўлган.\nКўплаб афғонларнинг ишонишича, агар дунёдаги йирик қудратлар исташса, бемалол Афғонистондаги мусулмонларни ҳам мазҳабий фарқ бўйича бир-бирига қарши қўя олишади.\nБу - ҳозир кўплаб афғонларнинг қўрқуви.\nБи-би-си Ўзбек Хизмати журналисти Рустам Қобил Жаҳон Хизматининг инглиз тилидаги "Юрак ва Қалб" диний дастури учун тайёрлаган навбатдаги лавҳасида Афғонистон Шиалари ҳаётига назар ташлайди.\nВидео Оллоҳнинг ошиқлари: Ўзбек сўфийлар\nОллоҳнинг ошиқлари: Ўзбек сўфийлар\nАфрикада сўфийлик қайта жонланмоқда


Тошкентда «Италия-Марказий Осиё» иккинчи вазирлар конференцияси ўтказилди – Kommers.uz\nИқтисодиёт\t18:00 | 8.12.21\nТошкентда «Италия-Марказий Осиё» иккинчи вазирлар конференцияси ўтказилди\nМинтақавий иқтисодий шериклик, савдо-инвестиция, транспорт ва транзит соҳаларида ҳамкорлик масалалари кўриб чиқилди.\nТошкент шаҳрида 8 декабрь куни Ўзбекистон раислигида «Италия-Марказий Осиё» шаклидаги иккинчи вазирлар конференцияси бўлиб ўтди. Бу ҳақда Ташқи ишлар вазирлиги матбуот хизмати хабар берди.\nМаълум қилинишича, тадбирда Марказий Осиё мамлакатлари, Италия ва Европа Иттифоқи ташқи сиёсий идоралари раҳбарлари, иқтисодий ва молиявий тузилмалари, соғлиқни сақлаш муассасалари раҳбарлари ва вакиллари иштирок этган.\nҚайд этилишича, делегациялар Марказий Осиё давлатлари ва Италия ўртасидаги ўзаро ҳамкорликнинг бугунги ҳолати ва истиқболларини муҳокама қилган, замонавий таҳдид ва хатарларга биргаликда жавоб бериш муҳимлигини таъкидлаган. Минтақадаги экологик муаммоларни ҳал этиш, экстремизм ва терроризм каби трансмиллий таҳдидларнинг олдини олиш, шунингдек, миллатлараро тотувлик, халқларнинг дўстлик ва қардошлик ришталарини мустаҳкамлаш йўллари таҳлил этилган.\nШунингдек, конференция сессиялари доирасида минтақавий иқтисодий шерикликни такомиллаштириш, савдо-инвестиция, транспорт ва транзит соҳаларида ўзаро ҳамкорлик самарадорлигини ошириш механизмлари кўриб чиқилган. Энергетика, агробизнес ва саноат ускуналари соҳасида қўшма лойиҳаларни амалга оширишга алоҳида эътибор қаратилган.\nБундан ташқари, пандемияга қарши курашиш ва унинг оқибатларини бартараф этиш чора-тадбирлари юзасидан фикр алмашган ҳолда соғлиқни сақлаш соҳасида ҳамкорликдаги саъй-ҳаракатларнинг устувор йўналишлари белгилаб олинган. Анжуман доирасида «Марказий Осиё ва Италия ўртасидаги илмий ҳамкорликнинг бугунги ҳолати ва ривожланиш истиқболлари» мавзусида давра суҳбати ҳам ташкил этилиб, унда Марказий Осиё ва Италиянинг етакчи экспертлари иштирок этган.\nИштирокчилар минтақавий бошқарувнинг концептуал моделлари, барқарор ва инклюзив ривожланиш, маданий меросни муҳофаза қилиш ва тарғиб қилиш, илмий ва академик алоқаларни фаоллаштириш масалалари юзасидан фикр алмашган.\nАввалроқ Ўзбекистон ва Тожикистон ишбилармонлари ўртасида бизнес форум ўтказилгани хабар қилинганди. Шунингдек, Иқтисодиёт вазири ўринбосари Европа Иттифоқи вакиллари билан «яшил» иқтисодиётга ўтишни муҳокама қилгани ҳақида хабар берилди.


Карамнинг 9 фойдаси\nДобавлено: 23.09.2016, 10:19\n• Агар сизни томоқ оғриғи, ачишиши ёки овоз бўғилиб қолиши билан боғлиқ муаммолар қийнаса, ярим стакан карам шарбатига тенг миқдорда қайнатилган сувни қўшинг-да, ғарғара қилинг. Карам нафас йўлларидаги инфекцияни бартараф этиб, яллиғланишни тузатади.\n• Бошингиз оғрияптими? Иккита карам баргини илиқ сувда чайиб, пешонангизга қўйинг. Сўнг қўл кафти билан босиб туринг. 15-20 дақиқа ичида оғриқ тарқайди.\n• Ревматизм оғриқларида ҳам карам баргидан фойдаланиш мумкин. Бунда безовталик мавжуд соҳага унинг баргини боғлаб қўйсангиз кифоя. Муаммодан тезда ҳалос бўласиз.\n• Овқат тайёрлаётиб қўлингизни куйдириб олдингиз. Тери юзасида доғ пайдо бўлмаслиги учун ўша жойга карам баргини қўйинг. Тери ачишишини тўхтатиб, .\n• Бордию сизни қабзият безовта қилса, ҳар куни карам қўшилган салат ейишга одатланинг. Бу полиз экини таркибида ичаклар фаолиятига ижобий таъсир кўрсатадиган бирикмалар жуда кўп.\n• Ошқозонда овқат яхши ҳазм бўлмаса, карамнинг ўзини хомлигича истеъмол қилинг. Аммо меъёрида. Бу полиз экинидан ажраладиган шарбат ошқозон фаолиятини нормаллаштиш хусусиятига эга.\n• Атеросклерозда қуйидаги рецепт тавсия этилади: ярим стакан карам шарбатига 1 ош қошиқ лимон шарбати ва 1 чой қошиқ асални аралаштиринг. Тайёр аралашмани бир кунда икки маҳал қабул қилинг. ҳар сафар янгидан тайёрлаш кераклигини унутманг.\n• Бу полиз экини уйқусизликда ҳам даво бўлади. Уйқуга ётишдан 2 соат олдин ярим стакан карам шарбатига таъбга кўра асални аралаштириб, ичинг. Муолажа бир неча кун давом этгач, уйқунгиз меъёрлашади.\nЭслатма: тавсияларни қўллашдаш аввал даволовчи шифокорингиз билан маслаҳатлашинг. Зеро, ҳар бир организм ўзига хосдир.


Покистон полицияси боши йўқ жасадни топганини маълум қилди.\n30 октябр 2020, Тошкент вақти: 15:47\nУ америкалик журналист Даниэл Перлнинг жасади экани тахмин қилинмоқда. Жасад, Перл 23 январ куни йўқолган Карачи шахри ташқарисидаги қабрдан топилган. Полиция, қабрдан бир оз нарида Перл гаровда ушлаб турилгани гумон қилинаётган хонани топди.\nБританияда туғилган исломий жангари Аҳмад Умар Сайид Шайҳ ва яна уч нафар шахс, Перлни ўғирлагани ва ўлдиргани айби билан судланмоқда.


МБ “QIWI Uzbekistan” электрон пуллар тизимини рўйхатдан ўтказди - 11.11.2021, Sputnik Ўзбекистон\n“QIWI Uzbekistan” электрон пуллар тизими Марказий банкнинг реестрига киритилди. 11.11.2021, Sputnik Ўзбекистон\nТОШКЕНТ, 11 ноя – Sputnik. Марказий банк “QIWI Uzbekistan” электрон пуллар тизими фаолиятига рухсат берди. Бу ҳақда банк матбуот хизмати хабар бермоқда.“Payment Aggregation Systems” МЧЖ ва “Капиталбанк” АТБнинг “QIWI Uzbekistan” эмитенти сифатида электрон пулларни чиқариш фаолияти бўйича тақдим этган ҳужжатлар ўрганиб чиқилган.Натижада “QIWI Uzbekistan” электрон пуллар тизими Марказий банкнинг Электрон пуллар тизими реестрига киритилган.Энди у республика ҳудудида электрон пулларини чиқариши мумкин.\nмарказий банк, электрон пуллар\n15:56 11.11.2021 (янгиланди: 16:05 11.11.2021)\n© Sputnik / Кирилл КаллиникоПлатежная система Qiwi\n© Sputnik / Кирилл Каллинико\n“QIWI Uzbekistan” электрон пуллар тизими Марказий банкнинг реестрига киритилди.\nТОШКЕНТ, 11 ноя – Sputnik. Марказий банк “QIWI Uzbekistan” электрон пуллар тизими фаолиятига рухсат берди. Бу ҳақда банк матбуот хизмати хабар бермоқда.\n“Payment Aggregation Systems” МЧЖ ва “Капиталбанк” АТБнинг “QIWI Uzbekistan” эмитенти сифатида электрон пулларни чиқариш фаолияти бўйича тақдим этган ҳужжатлар ўрганиб чиқилган.\nНатижада “QIWI Uzbekistan” электрон пуллар тизими Марказий банкнинг Электрон пуллар тизими реестрига киритилган.\nЭнди у республика ҳудудида электрон пулларини чиқариши мумкин.


CLG лизинг янги марраларни эгаллаб келмоқда - China Leasing Group\nCLG лизинг янги марраларни эгаллаб келмоқда\nCLG компанияси 2018 ярим йиллигининг якуний хулосаларига кўра Ўзбекистон бозорида лизинг хизматларини етказиб бериш бўйича етакчиларидан бири бўлиб қолганлигини сизга маълум қилаётганлигимиздан бағоятда хурсандмиз. Бир нечта рақамларни келтириб ўтамиз. CLG компанияси 4 поғона юқорига кўтарилиб мамлакатнинг 126 та лизинг компаниялари ва банклари орасида кучли ўнталикда 6 ўринни эгаллаб турибди. Фақат лизинг компаниялари ҳақида сўз борадиган бўлса, унда аниқ айтишимиз мумкинки, компания биринчи ўринни эгаллаб турибди.\n"Ушбу натижалар янада самарали ишлашга ва кенг миқёсли ташкилотлар ва фирмаларга лизинг хизматларини кўрсатишга рағбантлантиради.", дейди бош директор Джураев Дилшод.\nЭслатиб ўтамиз, июл ойида CLG лизинг компанияси UzAuto TRAILER расмий ҳамкорига айланди. Энди UzAuto TRAILER компаниясининг барча маҳсулотларини ЛИЗИНГга қисқа муддатда харид қилишингиз мумкин.\nБиз учун мижозларимиз, ҳамкорларимиз ва уларнинг молиявий барқарорлиги мухим. Ахир биз сизлар билан биргаликда ўсишни истаймиз.


ОЧЛ. «Локомотив» ҳам гуруҳда қолиб кетди\n17.04.2018 23:20 0 1185\nОсиё чемпионлар лигасида гуруҳ босқичининг сўнгги тур ўйинида «Локомотив» ўз майдонида Эроннинг «Зоб Оҳан» клубини қабул қилди.\nКейинги босқичга чиқиш учун темирйўлчиларга фақат ғалаба зарур эди. Аммо «Локомотив» буни уддалай олмади ва дуранг ўйинади. Натижада, ҳар иккала клуб 7 очкодан жамғаришди, бироқ, Эрондаги ўйинда «Зоб Оҳан» 2:0 ҳисобида ғалаба қозонгани ҳисобига 2-ўрин билан кейинги босқичга чиқди.\nГуруҳнинг яна бир баҳсида Қатарнинг «Ад-Дуҳайл» клуби ўз майдонида «Ал-Ваҳда»ни 1:0 ҳисобида енгиб, 18 очко билан биринчи ўринни эгаллади.\nОЧЛ-2018, В гуруҳи, 6-тур\nЛокомотив (Ўзбекистон) – Зоб Оҳан (Эрон) - 1:1\nГоллар: Тўхтахўжаев (90) – Табризий (25)\nЭслатиб ўтамиз, ОЧЛда Қаршининг «Насаф» клуби ҳам ўз гуруҳида учинчи ўрин билан кифояланганди.


MURAD BUILDINGS компанияси асосчиси Мурод Назаров билан “Тадбиркорлик мактаби: бизнес технологиялар” мавзусида сухбат\nMURAD BUILDINGS компанияси асосчиси Мурод ...\n2019 йилнинг 4 ноябрь куни Тошкент молия институтида “Тадбиркорлик мактаби: бизнес технологиялар” мавзусида семинар-тренинг ташкил этилди. Семинарга MURAD BUILDINGS қурилиш-девелоперлик компанияси асосчиси Мурод Назаров таклиф қилинди. Семинар “Иқтисодиёт” кафедраси негизида фаолият кўрсатаётган “Ёш иқтисодчи” иқтидорли талабалар тўгараги режасига мувофиқ ташкил этилди. Семинарнинг асосий мақсади талабаларга бизнес технологиялар ва моделларни, ижодий ёндашув ва инноватцион ечимларни ўргатишга қаратилган. Мазкур тренинг ўқув ва информацион шаклда ўтганлиги сабабли талабаларда катта қизиқиш уйғотди.\nСизнинг ҳам шу каби семинар-тренингларда иштирок этишга хоҳишингиз борми? Унда “Ёш иқтисодчи” тўгараги янги талаба-иштирочиларни тўгаракка қабул қилишга тайёр. Тўгарак фаолиятини олиб борувчи “Иқтисодиёт” кафедраси ўқитувчилари: Г.Халикулова, У.Зайнутдинова, М.Нуралиева ва О.Мамадиёровларга мурожаат этишингиз мумкин.


Қурбон ҳайити муносабати билан “Шайх Зайниддин” жоме масжиди ва унинг атрофида ҳашар уюштирилди\n14:40 / 20.09.2015\nАввал хабар берганимиздек, жорий йил 19 сентябр куни “Шайх Зайниддин” жоме масжидида Президентимизнинг “Қурбон ҳайитини нишонлаш тўғрисида” ги қарори юзасидан Ўзбекистон Мусулмонлари идораси Тошкент шаҳар вакиллигининг йиғилиши бўлиб ўтганди. Унда Қурбон ҳайити байрамини кутиб олиш бўйича қатор тавсия ва кўрсатмалар берилди. Хусусан, масжид ва унга туташ кўчаларда ободлаштириш ишларини олиб бориш, қабристонларда ҳашар уюштириш, масжидларга ўрнатилган кузатув камераларни техник назоратдан ўтказиш каби қатор вазифалар қайд этилди.\nБугун эрта тонгдан “Шайх Зайниддин” жоме масжиди имом - хатиби Одилхон қори Юнусхон ўғли бошчилигида масжид ва унинг атрофида ҳашар уюштирилди. Мазкур хашарда уюшқоқлик билан иштирок этган масжид ходимлари масжид хонақоҳлари, таҳоратхоналар, ҳовли саҳни тозаланиб, ойналар артилди. Гулзор ва экинзор майдонлари тартибга келтирилди. Масжид атрофидаги кўча ва ариқлар тозаланиб, чиқиндилар олиб ташланди. Масжиддаги носозликлар бартараф этилди. Масжид жиҳозлари созланиб, эҳсон қутилари бўялди. Кузатув камералари назоратдан ўтказилди. Қурбон ҳайити байрамига бағишланган баннер илинди.\nҚурбон ҳайити байрами арафасида масжид томонидан маҳалла фуқаролар йиғинлари раислари билан ҳамкорликда меҳнат фахрийлари, ёши улуғ кексалар, кам таъминланган, ёрдамга муҳтож, боқувчисини йўқотган ва имконияти чекланган оилалар ҳолидан хабар олиниб, моддий хайрия ёрдамларини кўрсатиш, байрам билан қутлаб совға-саломлар улашиш каби савобли ишлар амалга оширилмоқда.


Ўзбекистон ва Қозоғистон бу йил чегара бўйича барча масалаларни ҳал этади\n11:51 / 09.02.2017\nЎзбекистон ва Қозоғистон давлат чегарасини демаркация қилиш бўйича барча масалаларни жорий йилда ҳал этишни режалаштирмоқда. Бу ҳақда Қозоғистоннинг Тошкентдаги элчиси Ерик Утембоев хабар берди.\nУнинг сўзларига кўра, бугун мамлакатлар ўртасида бу масала бўйича ҳеч қандай муаммолар йўқ, фақатгина маълум бир вақтни талаб қилувчи келишувларга эришиш босқичлари қолган, холос.\n"Ўзбекистон ва Қозоғистон чегараларни демаркация қилиш масаласида ўзаро муносабатларнинг энг яхши моделини намойиш этишди. Биз бу масалада жуда илгарилаб кетдик ва яқин орада бу мажмуани якунлашга тайёргарлик кўрмоқдамиз. Бизда Қозоғистон, Ўзбекистон ва Туркманистон ўртасида ўзаро туташган нуқта бор. Ўйлашимча, биз жорий йилда барча жараёнларни якунлаймиз", - дея таъкидлаб ўтди қозоқ дипломати.\nМамлакатлар чегараларни демаркация қилиш бўйича махсус ишлаб чиқилган режа доирасида ишламоқда. Тошкентга бир қанча муддат илгари ташриф буюрган қозоқ делегацияси бу йўналиш бўйича бир қанча масалаларни муҳокама қилди.\n"Бу масалада катта олға силжиш бор, фақатгина техник келишувларга эришиш қолди", - дея таъкидлаб ўтди Утембоев.\nМаълумот учун, Ўзбекистон ва Қозоғистон ўртасидаги чегара масофаси 2,1 минг километрдан кўпроқни ташкил этади.


Маҳсига масҳ тортишнинг мукаммал ва мудаллал масалалари\nعَنْ الْمُغِيرَةِ بْنِ شُعْبَةَ رَضِيَ اللَّهُ عَنْهُ قَالَ :" كُنْت مَعَ النَّبِيِّ صلى الله عليه وسلم فِي سَفَرٍ فَقَضَى حَاجَتَهُ ، ثُمَّ تَوَضَّأَ وَمَسَحَ عَلَى خُفَّيْهِ ، قُلْت : يَا رَسُولَ اللَّهِ ! أَنَسِيت ؟ قَالَ : "بَلْ أَنْتَ نَسِيت بِهَذَا أَمَرَنِي رَبِّي عَزَّ وَجَلَّ". رَوَاهُ أَحْمَدُ وَأَبُو دَاوُد .\nМуғира ибн Шуъба розияллоҳу анҳудан ривоят қилинади:\n“Набий саллоллоҳу алайҳи васаллам билан сафарда эдим. Қазои ҳажат қилдилар сўнг таҳорат олиб, икки маҳсиларига масҳ қилдилар. Мен: “Эй, Аллоҳнинг расули! Унутдингизми?” дедим. У зот: “Балки, сен эсдан чиқардинг, Роббим азза ва жалла мени шунга бюрди” дедилар” (Имом Аҳмад ва Абу Довуд ривояти).\nМасала: Маҳсига масҳ ториш борасида бир неча саҳиҳ ҳадислар собит бўлган. Cаксонга яқин саҳоба розияллоҳу анҳумлардан Расулуллоҳ соллаллоҳу алайҳи васалламнинг маҳсига масҳ тортганликлари ривоят қилинган. Улар орасида ашараи мубашшара (жаннат башорати берилган ўнта саҳоба розияллоҳу анҳумлар) ҳам бор (Фатаво дорул улум. Ж. I. Б. 274, Дуррул мухтор. Ж. I. Б. 245). Маҳсига масҳ тортишга шариат томонидан ижозат, уммат томонидан ижмо ва иттифоқ ҳамда мутавотир йўли билан келган хабарлар мавжуддир. Уни инкор қилувчи аҳли сунна вал жамоадан чиқади (Туҳурул муслимийн. Б. 34, Фатаво дорул улум. Ж. I. Б. 274, Дуррул мухтор. Ж. I. Б. 245, Насбур роя. Ж. I. Б. 184, Маъорифус сунан. Ж. I. Б. 348, Китобул фиқҳ. Ж. I. Б. 219, Имдодул муфтийийн. Ж. I. Б. 211).\nМАҲСИГА МАСҲ ТОРТИШГА РУХСАТ БЕРИЛГАН\nМасала: Бир киши таҳоратли ҳолида маҳси кийса, кейин таҳорат қилишни хоҳласа, маҳсини ечиб оёғини ювиши фарз эмас. Оёқларини ювиш ўрнига маҳсисига масҳ тортиши жоиздир (Мазоҳиру ҳаққ. Ж. I. Б. 462).\nМасала: Маҳси эгаси ният қилса, унинг маҳсисига бошқа бир киши масҳ тортиб қўйиши дурустдир (Рукни дийн. Б. 27).\nМАҲСИГА МАСҲ ТОРТИШ ҚУРЪОНИ КАРИМ ОЯТЛАРИГА ХИЛОФМИ?\nМаҳсига масҳ тортиш тўғрисида келган саҳиҳ ҳадисларнинг санади тавотур даражасига етиб борган. Мутавотир ҳадис деб, муайян миқдор билан белгиланмаган, ёлғонга келишиб олишлари мухол бўлган даражадаги ишончли бўлган кўп сонли ровийлардан ривоят қилинган хабарга айтилади (Туҳфатуд дурар. Б. 10).\nМашҳур ҳадис – ровийлар табақасида иккитадан зиёда, мутавотир даражасига етмаган миқдордаги ровийлардан нақл қилинган хабарга айтилади ва у билан яқиний бадиҳий илм собит бўлмайди (Туҳфатуд дурар. Б. 11).\n“Истизкор”нинг соҳибининг таъкидлашича, маҳсига масҳ тортиш тўғрисида келган ҳадисларни тақрибан 40 та саҳоба розияллоҳу анҳумлар Росулуллоҳ соллаллоҳу алайҳи васалламдан ривоят қилинганлар. Ҳасани Басрий раҳматуллоҳи алайҳ эса: “Етмишта саҳоба розияллоҳу анҳумлар менга Расулуллоҳ соллаллоҳу алайҳи васаллам маҳсиларига масҳ тортар эдилар деб, хабар берганлар” деди.\nهمام قَالَ: رَأَيْتُ جَرِيرًا رَضِيَ اللَّهُ عَنْهُ تَوَضَّأَ مِنَ الْمَطْهَرَةِ، ثُمَّ مَسَحَ عَلَى خُفَّيْهِ، فَقِيلَ لَهُ: أَتَمْسَحُ عَلَى خُفَّيْكَ؟ قَالَ: إِنِّي رَأَيْتُ النَّبِيَّ صلى الله عليه وسلم يَمْسَحُ عَلَى خُفَّيْهِ، فَكَانَ هَذَا الْحَدِيثُ يُعْجِبُ أَصْحَابَ عَبْدِ اللَّهِ، لأَنَّ إِسْلامَهُ كَانَ بَعْدَ نُزُولِ الْمَائِدَ.\nҲумом раҳматуллоҳи алайҳдан ривоят қилинади:\n“Мен Жарир розияллоҳу анҳу таҳорат олинадиган идишдан таҳорат олганини, сўнг икки маҳсисига масҳ тортганини кўрдим. Шунда унга: “Икки маҳсинга масҳ тортасанми?” дейилди. У: “Набий саллоллоҳу алайҳи васалламни икки маҳсиларига масҳ тортаётган ҳолларида кўрдим” деди. Бу ҳадис Абдуллоҳнинг шерикларини хайратлантирар эди. Чунки, у Моида (6-оят) нози қилингандан кейин исломни қабул қилган эди”.\nИмом Зайлаъий ушбу ҳадисни ўзининг “Насбур роя” китобида зикр қилиб, муҳаддислар наздида ушбу ҳадис жуда мақбул эканини айтганлар. Чунки, Жарир розияллоҳу анҳу Моида 6-оят нозил қилингандан кейин исломни қабул қилганлар. Бу сурада эса, намоз ўқимоқчи бўлган киши таҳоратсиз бўлса, таҳорат олишиги ва унда юз-қўллари билан бирга оёғини ювиш ҳам фарз эканлиги зикр қилинган. Оятда бу ҳақда шундай дейилган:\n“Эй иймон келтирганлар! Намозга турмоқчи бўлсаларингиз, юзларингизни ва қўлларингизни чиғаноқлари ила ювинглар. Бошларингизга масҳ тортинглар. Ва оёқларингизни тўпиқлари ила ювинглар” (Моида 6-оят).\nБу оятда ошкора таҳоратда икки оёқни ювиш лозимлиги баён қилинган. Лекин, саҳиҳ ҳадисларда бу оятга хилоф ўлароқ маҳсига масҳ тортиш баён қилинган. Бу ҳадисларни даврий жиҳатдан ўрганилиб чиқилса, Моида 6-оят нозил қилингандан кейин Набий саллоллоҳу алайҳи васаллам томонидан айтилганлиги ёки ўз маҳсиларига масҳ тортиб кўрсатганликлари аниқ бўлади. Демак, бу ҳадислардан Аллоҳ таоло оятда маҳси ва унга ўхшаш нарсалар кийилмаган вақтда оёқни ювишни фарз қилганлиги маълум бўлади. Агар оёғига маҳси ва шунга ўхшаш нарсалар кийса, уларни ювиш фарз эмас, балки ювиш ўрнига уларга масҳ тортиш кифоя қилишлиги тушунилади.\nعَنْ الْمُغِيرَةِ بْنِ شُعْبَةَ رَضِيَ اللَّهُ عَنْهُ عَنْ رَسُولِ اللَّهِ صلى الله عليه وسلم:"أَنَّهُ خَرَجَ لِحَاجَتِهِ فَاتَّبَعَهُ الْمُغِيرَةُ بِإِدَاوَةٍ فِيهَا مَاءٌ ، فَصَبَّ عَلَيْهِ حِينَ فَرَغَ مِنْ حَاجَتِهِ فَتَوَضَّأَ ، وَمَسَحَ عَلَى خُفَّيْهِ". رَوَاهُ الْبُخَارِىّ.\n“Набий саллоллоҳу алайҳи васаллам қазои ҳожатга чиқган эдилар. Муғира орқаларидан идишда сув олиб бориб, ҳожатларидан фориғ бўлганларидан кейин қуйиб турди. Бас, у зот таҳорат олдилар ва икки маҳсиларига масҳ тортдилар” (Бухорий ривояти).\nБошқа бир ривоятда қуйидаги ҳадис келтирилади:\nعَنْ الْمُغِيرَةِ بْنِ شُعْبَةَ رَضِيَ اللَّهُ عَنْهُ قَالَ: "كُنْت مَعَ النَّبِيِّ صَلَّى اللَّهُ عَلَيْهِ وَسَلَّمَ ، فَتَوَضَّأَ ، فَأَهْوَيْت لِأَنْزِعَ خُفَّيْهِ ، فَقَالَ : دَعْهُمَا ، فَإِنِّي أَدْخَلْتُهُمَا طَاهِرَتَيْنِ فَمَسَحَ عَلَيْهِمَا.\n“Набий саллоллоҳу алайҳи васаллам билан бирга эдим. У зот таҳорат қилдилар. Маҳсиларини ечмоқчи бўлган эдим, у зот:\n“Тек қўй, уларни икки пок оёғимга кийганман”, дедилар ва уларга масҳ тортдилар”.\nИмом Аъзам раҳматуллоҳи алайҳ: “Маҳсига масҳ тортиш борасида келган ҳадислар менга кундек равшан бўлмагунигача маҳсига масҳ тортиш борасида ҳеч қандай сўз айтмадим” дедилар (Мазоҳиру ҳаққ. Ж. I. Б. 462, Дуррул мухтор. Ж. I. Б. 35).\nМАҲСИГА МАСҲ ТОРТИШНИНГ ҲАҚИҚАТИ\nШаръий истилоҳда туфуқгача бўлган миқдорни беркитиб турадиган тери ёки тери каби нарсадан ясалган оёқда ўз холича тик турадиган турадиган, шаффоф бўлмаган ва сув ўтказмайдиган оёқ кийимга “хуфф” дейилади (Маъорифус сунан. Ж. I. Б. 321).\n“Файзул борий”нинг соҳиби Анвар шоҳ Кашмирий: “Хуффнинг таржимаси мутлоқ пояфзал дегани эмасдир” деганлар (Файзул борий. Ж. I. Б. 303).\nШариат истилоҳида мутлоқ пояфзалларга хуфф деб айтилмайди. Балки, тери ёки терига ўхшаш махсус шартлари топилган оёқ кийимга “хуфф” дейилади. Бирор муҳаддис ёки фақиҳ барча оёқ кийим “хуфф” бўлади деган эмаслар (Муҳаммад Руфъат Қосимий).\nАраб тилида маҳси деб “хуфф”га айтилади. Ҳадисда “масаҳа аълал хуффайни” деб, “хуфф” сўзини иккиликда келтирган. Чунки, узурсиз фақат бир маҳсига масҳ тортиш жоиз эмас. Маҳсига араб тилида “хуфф” сўзини ишлатилиши маҳси тортувчига енгиллик бўлгани учундир. Чунки, “хуфф” “енгил” деган маънони англатади. Зеро, оёқни ювишга нисбатан, унга масҳ тортиш енгилроқдир. Аллоҳ таоло ушбу енгилликни Ўз пайғамбари орқали бандаларига билдирди. Бу енгиллик уммати Муҳаммадияга хос эканлиги айтиб ўтилган (Дуррул мухтор. Ж. III. Б. 32).\nМАҲСИГА МАСҲ ТОРТИШНИНГ ТАЪРИФИ\n“Масҳ”нинг луғавий маъноси қўл билан бирор нарсани силаш, артишга айтилади. Масалан, бир киши қўли билан бирор нарсани силаса, унга араб тилида “مسح عليه (масаҳа алайҳи - у фалон нарсани силади ёки артди)” ибораси ишлатилади.\nالْمَسْحُ هُوَ الْإِصَابَةُ.\n“Масҳ у (намликни) етказишдир” (Жавҳаратун наййира).\nМасҳнинг шариатдаги истилоҳий маъноси:\nوالمسح على الخفّين : إصابة البلّة لخفّ مخصوصٍ في محل مخصوصٍ وزمن مخصوصٍ .\n“Муайян вақтда, хос услуб билан махсус маҳсига намликни етказишдир” (Мавсуатул фиқҳия)\nМаҳсига масҳ тортиш жоиз амалардандир. Расулуллоҳ соллаллоҳу алайҳи васаллам эркак ва аёлларга муқимликда ҳам, сафарда ҳам маҳсиларига масҳ тортишга рухсат берганлар. “Рухсат” енгиллик ва осонликдан иборатдир.\nوفي الشرع صرف الأمر من عسر الى يسر بواسطة عذر في المكلف.\n“Шаръий истилоҳда эса, мукаллафдаги узр туфайли ишни оғирдан енгилга буришдир” (Усулуш шоший).\nМАҲСИГА МАСҲ ТОРТИШ БОРАСИДА НАБИЙ САЛЛОЛЛОҲУ АЛАЙҲИ ВАСАЛЛАМ ҚИЛГАН АМАЛЛАР\nНабий саллоллоҳу алайҳи васаллам маҳсига масҳ тортишда қандай иш тутганлар?\n“Суфру саъодаат”нинг муаллифи бу мавзуда қуйидагиларни ёзган:\n“Набий саллоллоҳу алайҳи васалламнинг амаллари такаллуфдан холий бўлган, яъни оёқни ювишга ҳам, маҳсига масҳ тортишга ҳам алоҳида эътибор қилмаганлар. Расулуллоҳ саллоллоҳу алайҳи васаллам маҳси кийган бўлсалар, маҳсини ечиб ўтирмай маҳсига масҳ тортганлар. Маҳсисиз бўлсалар оёқларини ювганлар”.\nОёқни ювиш ва маҳсига масҳ тортиш борасида юқорида келган суннати Набавийга эргашиш энг яхши амалдир, яъни бирор такаллуфсиз Набий саллоллоҳу алайҳи васаллам каби бирор амални ихтиёр қилиш даркор (Мазоҳиру ҳаққ. Ж. I. Б. 426).\nМаҳсига масҳ тортиш борасида имом Аъзам раҳматуллоҳи алайҳнинг сўзлари\nМасала: Таҳоратда маҳсига масҳ тортиш рухсат (енгил амални қилиш)дир. Маҳсига масҳ тортиш ўрнига уни ечиб оёқларни ювиш азимат (авло)дир.\nСовуқ ўлкаларда ёки мавсумларда таҳоратда оёқларни ювиш машаққатдир. Шу боис Шориъ алайҳис салом ўз умматларига енгил бўлсин учун маҳсига маҳси тортишга буюрганлар. Албатта, бу уммат учун улкан шараф ва неъматдир. Бу орқали шахс уммати муҳаммадияликни даъво қилади. Ушбу неъматларни инкор қилган шахс нонкўр ва ношукур бўлиб қолмайдими?\n“Ҳидоя”да кимки маҳсига масҳ тортишни инкор қилса, у бидъатчидир. Ким маҳсига масҳ тортса жоиз. Лекин, маҳсига масҳ тортиш ўрнига азимат (оёқ ювиш) амални қилса, ажр олади деб, ёзилган.\nМасала: “Икки маҳсига масҳ тортиш жоиз. Уни инкор қилиш фосиқлик. Лекин маҳсига масҳ тортишни инкор қилмай оёқларидан маҳсини ечиб, уни ювиш афзал. Агар маҳсига масҳ тортишни жоиз деб билмайдиган кишилар орасида бўлса, маҳсига масҳ тортиш афзалдир” (Имдодул муфтийн. Ж. I. Б. 204, Дуррул мухтор. Ж. I. Б. 243).\nМаҳсига масҳ тортишни инкор қилган кишининг ҳукми\nОдамлар Абу Ҳанифа раҳматуллоҳи алайҳдан аҳли сунна вал жамоа аломати ҳақида гапириб беришларини сўрадилар.\nИмом Аъзам раҳматуллоҳи алайҳ: “Абу Бакр ва Умар розияллоҳу анҳумоларни саҳобийлар орасида энг афзали деб тушуниш. Усмон ва Али розияллоҳу анҳумоларни яхши кўриш ва маҳсига масҳ тортишни жоиз деб билиш. Маҳсига масҳ тортишни инкор қилувчилар аҳли сунна вал жамоадан эмаслар”деди. (Туҳурул муслимийн. Б. 34).\nМаҳсига масҳ тортишнинг сири\nОдатда таҳорат аъзолари тез-тез кир ва чанг бўлиб қолади. Шу боис уларни таҳоратда ювишга амр қилинган. Оёқга маҳси кийгандан кейин оёқ ботиний аъзога айланади. Араблар маҳси кийишни одатга айлантирган халқ ҳисобланади. Ҳар намозда уни ечиб, оёқни ювиш машаққат ва қийинчилик туғдиради. Шунинг учун маҳсини кийгандан кейин оёқ ювиш соқит бўлади. Маҳси устига масҳ тортиш оёқ ювишни эслатади. Масҳ оёқ ювишни бир намунасидир. Ундан бошқа бирор мақсад йўқ (Асрори шариъат. Ж. I. Б. 79).\nМасҳи остига нима учун масҳ тортилмайди?\nМаҳси остига масҳ тортиш шаръий қилинганда машаққат юзага келар эди. Чунки, маҳси остига масҳ тортиб, ерда юради натижада нам жойга турли чанг ва ғубор ёпишиш хавфи юзага келади (Асрори шариъат. Ж. I. Б. 80).\nШариат нафсни бефарқ ўз ҳолига ташлаб қўймайди\nШариъат берилган рухсат (енгиллик) билан ибодати матлуба (азимат)ни эътиборсиз тарк қилиб қўймайди. Шу боис Шориъ маҳсига масҳ тортиш борасида учта нарсага эътибор қаратишни белгилаб қўйди.\nБиринчиси, муқим (сафарга чиқмаган киши) учун маҳсига масҳ тортиш бир кун, мусофир учун уч кун деб белгиланди. Чунки бир кун ичида ҳар бир ишни тартибга солиш ва уни амалга ошириш мумкин. Зеро, бирор нарсани қилишни хоҳласангиз, уни бажариш учун ҳам муддат керак. Мусофирга уч кун деб белгиланиши машаққат ва таклиф тақсимотида муқим билан бир хил бўлиши учун.\nИккинчиси, маҳсини кияётган вақтда таҳоратли бўлиши талаб этилади. Токи, маҳси кийювчини дилида поклик нақш каби чизилиб, чанг ва ғубордан деярли ҳоли ҳолатда маҳси кийсин. Ушбу поклик билан қалб тасаллий топади.\nУчинчиси, маҳсини устига масҳ тортилади, токи оёқни ювишни эслатиб турсин. Ҳазрати Али Каррамаллоҳу” важҳаҳу дедилар: “Шариъатга ақлни аралаштириш мумкин бўлганида, албатта ақл маҳсини устига масҳ тортгандан остига тортиш муносиб деб ҳукм чиқарган бўлар эди”.\nЮқорида келган маълумотларга кўра, маҳси устига масҳ тортиш оёқни ювишни эслатиб туриш учундир. Маҳси остига масҳ тортилса, у ёқ бу ёқга юрилганда маҳсининг остки қисми нам бўлиб қолгани боис ифлос, чанг бўлиб қолади. Шу боис ҳам Шориъ маҳсини юқори қисмига масҳ тортишга амр қилди. Али Каррамаллоҳу важҳаҳу ўзларининг юқоридаги сўзлари орқали динга инсонлар таъсири ўтказишга уринмасин демоқчилар. Агар инсонлар динга таъсир ўтказишса, оми қатлам динни изидан чиқариб бузиб ташлайдилар (Ҳужжатуллолҳу болиға. Ж. I. Б. 280. Асрориш шариъа. Ж. I. Б. 80).\nМаҳсига масҳ тортишда ақлга ўрин йўқ\nوَأَخْبَرَنَا أَبُو عَلِيٍّ الرُّوذْبَارِيُّ ، أَخْبَرَنَا أَبُو بَكْرِ بْنُ دَاسَةَ ، حَدَّثَنَا أَبُو دَاوُدَ ، حَدَّثَنَا مُحَمَّدُ بْنُ الْعَلاءِ ، حَدَّثَنَا حَفْصُ بْنُ غِيَاثٍ ، عَنِ الأَعْمَشِ ، عَنْ أَبِي إِسْحَاقَ ، عَنْ عَبْدِ خَيْرٍ ، عَنْ عَلِيٍّ ، قَالَ : لَوْ كَانَ الدِّينُ بِالرَّأْي لَكَانَ أَسْفَلُ الْخُفِّ أَوْلَى بِالْمَسْحِ مِنْ أَعْلاهُ ، وَقَدْ رَأَيْتُ رَسُولَ اللَّهِ صلى الله عليه وسلم يَمْسَحُ عَلَى ظَاهِرِ خُفَّيْهِ.\n“Дин райга асосан бўлганида, албатта маҳсининг ости устидан маҳси тортишга авло бўлган бўлар эди. Расулуллоҳ саллоллоҳу алайҳи васалламни маҳсиларини устига масҳ тортаётганларини кўрдим” (Абу Довуд ривояти).\nШарҳ: Маҳси остига нажосат ва турли ғуборлар ёпишади. Шу боис ақл маҳси остини тозалашни ва унга масҳ тортишни амр қилади. Шариатга хоҳ омиларнинг ақли бўлсин хоҳ олимларнинг ақли бўлсин ҳеч қандай дахли йўқдир. Инсонлар Аллоҳ таоло ҳукмларини идрок қилишдан ожиздирлар. Шу боис ақиллий ва доно шахслар ақлларини четга қўйиб, шариатнинг барча кўрсатмаларига лаббай деб қулоқ тутишлари даркор.\nКофир ва худосизлар ўз ақилларига ҳаддан зиёд эрк бериб юборганлари учун тўғри йўлдан адашдилар. Натижада ақл яхши деб билган нарсаларнинг тузоғига тушиб қолдилар (Мазоҳиру ҳаққ. Ж. I. Б. 468).\nМасала: Маҳси остига масҳ тортиш жоиз эмас (Китобул фиқҳ. Ж. I. Б. 226).\nКимлар маҳсига масҳ тортишлари мумкин.\nМасала: Маҳсига масҳ тортиш эркак, аёл ва хунасаларга жоиздир (Дуррул мухтор. Ж. I. Б. 41).\nМасала: Эркак ва аёллар маҳсига масҳ тортишлари жоиздир (Оламгрия. Ж. I. Б. 70).\nМасала: Ҳайиз кўрган аёл ва жунуб бўлган эркаклар учун маҳсига масҳ тортиш жоиз эмас, яъни ҳайиз, нифос ва шу турдаги ювинишликни вожиб қиладиган ҳолатларда оёқдан бошқа жойларни ювиб, маҳсига масҳ тортиб қўйиш жоиз эмас. Шу боис тамом аъзоларни ювиш лозим (Дуррул мухтор. Ж. I. Б. 36.\nМасала: Ғусул вожиб бўлганларга “жунуб” деб айтилади. “Ҳидоя\n”нинг шарҳи “Кифоя”да ёзилишича, бир киши таҳорат олиб, маҳси кийса, кейин жунуб бўлиб қолса, оёғидан бошқа барча баданини ювиб, оёғига масҳ тотиши жоиз эмас.\nМасала: Бир киши таҳорат олиб, маҳсисини кийди кейин жунуб бўлиб қолди, олдида фақат таҳоратга етадиган сув бўлиб, ғуслга қилишга етмайди. Бундай ҳолатда таҳорат олиб оёғига масҳ тортиб қўйиши жоиз эмас. Балки таҳоратда ювиладиган аъзолари каби маҳсисини ечиб оёғини ювади ва жунублиги учун ғусулни ният қилиб таяммум қилади (Дуррул мухтор. Ж. III. Б. 37).\nМаҳсига масҳ тортувчининг имомликка ўтиши\nМасала: Набий саллоллоҳу алайҳи васаллам маҳсига масҳ тортиб имомликка ўтганлар. Шунинг учун маҳсига масҳ тортувчи имомлик қилишида бирор шак йўқ (Мазоҳиру ҳаққ. Ж. I. Б. 464, Туҳурул муслимийн. Б. 37).\nЖун ва пахтадан тайёрланган, маҳси тортиш шартлари мавжуд бўлмаган одатдаги пайпоқларга масҳ тортиш жоиз эмас. Шундай пайпоқга масҳ тортган имом ортида ҳам намоз ўқиш дуруст эмас. Кимки, пайпоқга масҳ тортиб намоз ўқиган бўлса, ўқиган намозини қайтариб ўқийди. Чунки, у масҳ тортиш шарти мавжуд бўлмаган пайпоқга масҳ тортди (Фатаво дорул улум. Ж. I. Б. 270, Баҳрур роиқ. Ж. I. Б. 192).\nАрабларда маҳси турлари\nАрабларда тери қофланган оёқ киймлар икки хил бўлади.\nБиринчиси, қадамни остидан тортиб то ошиқни ёпадиган даражадаги тери қопланган оёқ кийим. Араблар буни мужаллад деб номлайдилар. “Шарҳул муния”да мужаллад - қадамга тўлиқ терини қоплаш, деб айтилган.\nИккинчиси, фақат қадам остигагина ёки ости билан бирга товонга тери қопланган бўлиб, туфуқларгача қопланмаган оёқ кийим. Буни мунаъал дейилади. “Баҳрур роиқ”да қадамни остига тери қопланган бўлса, мунаъал дейилади деб, таъкидланган (Имдодул муфтийин Ж. I. Б). Мужалладдан фарқли ўлароқ мунаъалда тупуқгача тери қопланмайди (Дуррул мухтор. Ж. III. Б. 40, Имдодул аҳком)\nМубаттан (ички томонига тери ёпиштирилган) пайпоқга масҳ тортиш\nМунаъал, мужаллад пайпоқларга масҳ тортиш борасида келган ҳукмлар юқорида зикр қилинди. Буларга қўшимча равишда бу ерда мубаттан, яъни астарига тери ёпиштирилган пайпоқга масҳ тортишнинг ҳукми баён қилинади. Мубаттанли пайпоқга тери тўпиқгача ёпиштирилган бўлса, унга масҳ тортиш жоиз. Аксинча бўлса, масҳ тортиш дуруст эмас.\nЖун ва пахта толасидан бўлган пайпоқга масҳ тортиш\nЖун ёки пахтадан тайёрланган оёқ кийимга араб тилида “жавраб” дейилади. Агар жаврабни икки томони ости ва устига туфуғича тери қопланган бўлса, уни араб тилида мужаллад деб айтилади. Агар остига тери қопланган бўлса, мунаъал дейилади. Агар оёқ кийим теридан тайёрланган бўлса, “хуфф (маҳси)” дейилади. Хуфф, мужаллад ва сувни ўзига тортмайдиган, қалин, оёқда мустақил ўзи тураоладиган мунаъалларга масҳ тортиш мумкин. Агар жавраб на мужаллад ва на мунаъал бўлса, сахийн бўлиши керак. Мужаллад ва мунаъал бўлмаган қалин оёқ кийимларга масҳ тортиш борасида ихтилоф бор. Аслида маҳсига масҳ қилиш дуруст бўлиши учун учта, жаврабга эса у учта билан бирга яна тўртта шарт топилиши лозим. Шартлар ҳақида “Дуррул мухторда” шундай келтирилган:\nشَرْطُ مَسْحِهِ ثَلَاثَةُ أُمُورٍ: الْأَوَّلُ كَوْنُهُ سَاتِرَ الْقَدَمِ مَعَ الْكَعْب ِوَالثَّانِي كَوْنُهُ مَشْغُولًا بِالرِّجْلِ وَالثَّالِثُ كَوْنُهُ مِمَّا يُمْكِنُ مُتَابَعَةُ الْمَشْيِ الْمُعْتَادِ فِيهِ فَرْسَخًا فَأَكْثَر َإلَخْ إلى أن قال أَوْ جَوْرَبَيْهِ الثَّخِينَيْنِ بِحَيْثُ يَمْشِي فَرْسَخًا وَيَثْبُتُ عَلَى السَّاقِ بِنَفْسِهِ وَلَا يُرَى مَا تَحْتَهُ وَلَا يَشِفُّ.\nМаҳсига масҳ тортишнинг шарти учтадир:\n1. қадамни тўпиқгача ёпувчи бўлиши;\n2. оёққа кийилган бўлиши (оёқдан бошқа жойга кийилган териларга масҳ тортиш жоиз эмас);\n3. одатдаги юришда узулуксиз бир фарсах ёки ундан кўпроқ (масофа)ни босиб ўтишга яроқли бўлиши.\n(Юқоридаги шартлар билан бир қаторда жаврабга масҳ тортишда қуйидаги тўртта шартни илова қилинади)\n1. Бир фарсах юриш мумкин бўлган даражада қалин бўлиши,\n2. (резина) ва боғичсиз ўзи оёқда турадиган бўлиши,\n3. устидан ости кўринмайдиган бўлиши,\n4. ўзига сув тортмайдиган бўлиши (Раддул мухтор. Ж. I. Б. 179).\nПайпоқда юқоридаги тўрта шарт топилса, у ҳолда унга масҳ тортиш жоиз бўлади. Улар: оёқни тўпиғигача ёпиб туриши, оёқда туриши, у билан одатий юришда уч мил (4 км 830 см.) масофани босиб ўтиши ва намликни ўзига тортувчи бўлмаслиги каби тўртта шарт пайпоқга масҳ тортишни белгилаб беради. Ҳозирги кунда ишлаб чиқарилаётган ва халқ орасида кенг тарқалган пайпоқларда бу шартлар топилмайди. Шу боис уларга масҳ тортиш жоиз эмас.\nЖундан тайёрланган маҳсига масҳ тортиш\nМасала: Пахта ва жундан тайёрланган оёқ кийимларда қуйидаги шартлар топилса, уларга масҳ тортиш мумкин:\n1. Пайпоқ қалин, пухта, пишиқ бўлиши, у билан уч мил (4 км 830 см.) масофани босиб ўтиш мумкин бўлсин. Агар белгиланган масофани ҳали босиб ўтмай пайпоқ йиртилиб кетса, унга масҳ тортиш мумкин эмас;\n2. Пайпоқ болдиргача мустақил боғичсиз тура олиши. Агар боғич ёки резинкасиз болдирдан пастка тушиб кетса, бундай пайпоқларга масҳ тортиш жоиз эмас;\n3. Сувни ўзига тортмайдиган ва сув сизиб кирмайдиган бўлиши;\n4. Ташқаридан ичкариси кўриниб турадиган бўлмаслиги, яъни пайпоқни кўзга яқинлаштириб қаралганда ҳеч нарса кўринмаслиги (Имдодул фатаво. Ж. II.Б. 207).\nكَما قَالَ الشامِي: "وَأَنَّهُمْ أَخْرَجُوهُ لِعَدَمِ تَأَتِّي الشُّرُوطِ فِيهِ غَالِبًا".\nْЧунончи Шомийда: “Аксарият ҳолатларда шартлар ун (пайпоқ)да мавжуд бўлмагани боис, уни (масҳ тортиш мумкин бўлган оёқ кийимлар сафидан) чиқариб ташладилар” (Раддул муҳтор. Ж. I. Б. 248).\nНабий саллоллоҳу алайҳи васалламдан матодан бўлган пайпоқга масҳ тортиш собит бўлганми?\nСавол: Кундалик кийиладиган пайпоқларга масҳ тортиш жоизми ёки дуруст эмасми? Мен бу ҳақда бир ҳазратдан сўрадим. У киши бу саволнинг жавобида Расулуллоҳ саллоллоҳу алайҳи васаллам матодан тайёрланган пайпоқ кийганлар, лекин унинг юпқа ёки қалинлиги ҳақида аниқ қайдлар йўқ деб, таъкидлаган.\nЖаврабга масҳ тортиш танқиҳул манот (иллатларни саралаш) тариқасига кўра собит бўлганини доимо ёдда тутиш лозим. Уч шарт тўлиқ топилган жавраблар хуфф (маҳси) ҳукмига дохил бўлади ва уларга масҳ тортиш мумкин. Жаврабга масҳ тортиш борасида келган хабарларнинг барчаси заъифдир, яъни хабари воҳиднинг энг қуйи даражаси ҳисобланади. Хабари воҳид билан Аллоҳ таолонинг Китобига зиёда қилинмайди. Жаврабни мутавотир ҳадислар билан собит бўлган “Хуфф”га танқиҳул манот тариқасида боғлаб маҳси тортишга рухсат берилган (Дарси термизий. Ж. I. Б. 324).\nҚалин ва юпқа маҳсига масҳ тортиш\nМатога қараб пайпоқлар қалин ва юпқага бўлинади. Фақиҳларнинг истилоҳида сахийн – қалин, пишиқ ва пухта матодан тайёрланган пайпоқга айтилади. Паябзалсиз, унинг ўзи билан уч мил (4 км 830 см.) сафар қилиш мумкин бўлади ва бирор боғич ёки резинкасиз ўзи мустақил оёқда тура олади ҳамда қалин бўлгани боис тезда сув сизиб кирмаслиги ёки сувни ўзига тортмаслиги талаб этилади. Ушбу учта шартдан бирортаси топилмаса, ундай пайпоқларга рақиқ (юпқа) оёқ кийим дейилади ва уларга масҳ торитиш жоиз эмас (Фатаво дорул улум маъа Имдодул фатаво. Ж. II. Б. 195, Шарҳул муния. Б. 118, Шомий. Ж. I . Б. 243).\nТери қопланмаган пайпоқга масҳ тортиш дуруст эмас. Қалин мунаъал ёки мужаллад пайпоқ бўлса, унга масҳ тортиш теридан бўлган хуфф (маҳси) каби дурустдир (Фатаво дорул улум. Ж. I. Б. 272, Баҳрур роиқ. Ж. I. Б. 192). Оёқ кийимини фақат остига тери қопланган бўлса, мунаъал дейилади. Қадам остидан ташқари бошқа жойларга ҳам тери қопланган бўлса-ю, лекин тўпиқгача етмаса, унга ҳам мунаъал деб айтилади (Таҳтовий. Ж. I. Б. 140).\nОёқ кийимини мунаъал бўлишидан кўзланган мақсад\nМасала: Мунаъалдан мурод қадам остига, товонни орқа томонига тўпиқгача ва масҳ тортиш миқдорича олди томонларга тери қоплашни тасриҳ қилганлар. Албатта қадам остига ва тавоннинг орқа томонига тери қопланган бўлиши лозим (Фатаво дорул улум. Ж. I. Б. 275, дуррул мухтор. Ж. I. Б. 249).\nТери қопланмаган пайпоқ шу даражада қалин ва пишиқ ҳамда сув ўтказмайдиган бўлса, бил иттифоқ унга масҳ тортиш жоиз. Бу ҳолатда юқорида қайд қилинган уч шарт топилиши талаб этилади. Одатий кийиб юриладиган пайпоқларга масҳ тортиш дуруст эмас. Жундан тўқилган қалин лекин масҳ тортишга қўйилган уч шартга жавоб бермайдиган пайпоқларга масҳ тортиш борасида мутааххир олимлар ихтилоф қилганлар. Аксарият олимлар жоиз эмас деб таъкидлаганлар. Эҳтиётли қавл ҳам шудир (Аҳсанул фатаво. Ж. II. Б. 675).\nМасала: Одатда кийиб юриладиган пайпоқларга ҳеч қайси ҳолатда масҳ тортишга рухсат берилмайди, яъни хоҳ оддий ҳолатда бўлсин, хоҳ мунаъал ҳолатда бўлсин. Тўпиқгача тери қопланган бўлса, мужаллад деб айтилади. Бу ҳолатда масҳ тортиш жоиз (Имдодул муфтийийн. Ж. I. Б. 201).\nТери қопланган пайпоқ\nМужаллад деб тўпиқгача тери қопланган пайпоқга айтилади, яъни пайпоқни барча жойига тери ёпиштирилган бўлади (Фатаво дорул улум. Ж. I. Б. 272, Дуррул мухтор. Ж. III. Б. 40).\nМасала: Мужаллад пайпоқга масҳ тортиш жоиз (Оламгрия. Ж. I . Б. 63, Имдодул муфтийийн. Ж. II. Б. 196).\nЖурмуқ кийишнинг ҳукми\nМасала: Қалин жавраб ёки маҳси устидан унга чанг ва ғуборлар ёпишмаслиги учун пайпоқга ўхшаган юмшоқ теридан бўлган нарсани кийса ёки пайпоқ устидан оёқ кийим кийган бўлса, уларга масҳ тортиш шартлари қуйида зикр қилинган:\n1. Маҳси устидан кийган оёқ кийими теридан бўлса ёки маҳси тортганда остидаги маҳсига намлик ўтадиган даражада юпқа бўлса масҳ тортиш жоиз. Агар, маҳси устидан кийган нарсаси қалин бўлса, яъни устидан масҳ тортса, остига ўтмайдиган даражада бўлса, лекин, унга мустақил равишда масҳ тортиш жоиз бўлмаса, бундай ўринда маҳси устидан кийилган оёқ кийимга масҳ тортиш дуруст эмас;\n2. Маҳси устидан кийиладиган оёқ кийим билан шаръий масофани босиб ўтиш мумкин бўлсин. Агар у билан бир фарсах масофани босиб ўтиш мумкин бўлмаса, унга масҳ тортиш жоиз эмас;\n3. Иккинчи маҳси устига масҳ тортиш учун таҳорат устига биринчи маҳсини кийгандан кейин, ўша таҳоратда уни устига иккинчи маҳсини кийган бўлиши лозим. Агар, биринчи маҳсини кийгандан кейин иккинчи маҳсини кийишдан илгари таҳорати кетиб қолса ёки биринчи маҳси устига масҳ тортган бўлса, бундай ҳолатларда иккинчи маҳси устига масҳ тортилмайди (Китобул фиқҳ. Ж. I. Б. 229, Дуррул мухтор. Ж. III. Б. 39, Оламгрия. Ж. I. Б. 64).\nМасала: Теридан бўлган оёқ кийим ичига қўлини солиб, биринчи маҳсига масҳ тортса, иккинчи, яъни юқоридаги маҳсига масҳ тортиш жоиз эмас (Оламгрия. Ж. I. Б. 64, Муниятул мусаллий. Б. 40).\nСинтетик пайпоққа масҳ тортиш\nСавол: Араб ўлкаларидан келувчи студент ва коллеж талабалари синтетик пайпоқга масҳ тортадилар ва: “оёқ кийимларимиз пок” деб айтиб қўядилар. Оёқ кийимларини кўп-кўп ечиб ҳам қўядилар. Синтетик пайпоқга масҳ тортиш жоизми?\nЖавоб: Ҳадисларда Набий саллоллоҳу алайҳи васалламни икки хуффга масҳ тортганликлари ворид бўлган. Муҳаддислар ҳам, фақиҳлар ҳам хуфф – бу теридан тайёрланган оёқ кийим деб, таъкидлаганлар.\nШунинг учун теридан тайёрланган маҳсига ҳеч қандай шаксиз масҳ тортиш мумкин. Агар пайпоқ пахта ёки жундан тайёрланган бўлса, масҳ тортиш учун унга бир неча шартлар қўйилган. Жумладан, биринчиси, қалин бўлиши, яъни ости кўриниб турадиган даражада юпқа теридан тайёрланган бўлмаслиги. Шу билан бир қаторда у билан уч милни босиб ўтиш мумкин бўлсин; иккинчиси, ҳеч қандай боғичсиз қалин бўлгани боис масҳ тортиладиган оёқ кийим ўзи мустақил тура олсин; учинчиси, ўзига сув тортмайдиган бўлсин, яъни шимиб олган сувлар оёқгача етиб бормасин. Ушбу шартларни ўзида мужассамлаштирган пахта ва жундан тайёрланган оёқ кийимлар теридан тайёрланган маҳси ҳукмидадир.\nСинтетик пайпоқлар биринчи юпқа ва тез титилиб кетадиган бўлади. Уларни кийиб уч мил юриш мушкул, чунки йиртилиб кетиш хавфи бор. Агар уч мил юришга яроқли бўлиб, йиртилиб кетмаса, ўшанда ҳам масҳ тортиш мумкин эмас. Чунки, синтетик пайпоқ билан сувга тушиб кетилса ёки уни устига бирор сув томчиласа, албатта оёққа намлик ва ҳўллик етиб боради. Шу боис бундай нафис синтетик пайпоқларга масҳ тортишни ҳеч ким ёқламаган.\nПайпоқ ва маҳсиларни поклиги масҳ тортишга асос ва далил бўла олмайди. Намозда кийимларнинг пок бўлиши шарт бўлгани каби маҳсиларнинг ҳам пок бўлиши зарурийдир. Лекин, масҳ тортиш учун оёқ кийимларни пок бўлиши билан бир қаторда шаръан масҳ тортишга рухсат берилган появзал бўлиши талаб этилади. Масҳ тортиладиган оёқ кийимда, у хоҳ теридан, хоҳ пахта ёки жундан тайёрланган бўлсин, масҳ тортишга шаръан шарт қилиб қўйилган юқорида келтирилган хусусиятлар оёқ кийимда топилиши лозим. Синтетик пайпоқларда келтирилган шартлар топилмайди. Шу боис уларга масҳ тортиш жоиз эмас. Борди-ю, бундай оёқ кийимларга масҳ тортилса, масҳ масҳ деб эътиборга олинмайди ва бундай ҳолатда ўқилган намозларни қайтадан адо қилинади (Фатаво раҳимия. Ж. IV. Б. 281, Илмул фиқҳ. Ж. I. Б. 74, Низомул фатаво. Ж. I. Б. 17).\nЎғирланган ёки зулман тортиб олинган маҳсиларга масҳ тортиш\nМасала: Ношаръий йўллар билан қўлга киритилган маҳсини кийиш ҳаром бўлса ҳам, уларга масҳ тортиш дуруст. Ўғирланган, зўрлаб тортиб олинган маҳсилардан фойдаланишнинг ҳаромлиги уларга масҳ тортишни дуруст бўлишига ҳеч қандай зид бўлмайди. Масалан, ўғирланган сув пок бўлса, ўғри гуноҳкор бўлишига қарамай, у сувда таҳорат қилиш дуруст. Агар ўғирланган сувда таҳорат қилмоқчи бўлган инсоннинг мақсади Аллоҳ таолога қурбат ҳосил қилиш бўлса, у сувда таҳорат қилмаслиги лозим. Бунинг сабаби зоҳирдир (Китобул фиқҳ. Ж. I. Б. 203).\nМасала: Ўғрига гуноҳ бўлса ҳам, ўғирлаб кийилган маҳсига масҳ тортиш жоиз ва ушбу таҳорат билан ўқилган намоз ҳам намоз бўлади. Бу шаръий жазодан оёғини олиб қочган ўғри масаласига ўхшайди, яъни ўғирлик сабабли кесилиши тайин қилинган оёқни ўғри шариат ҳукмидан ғасб қилиб тортиб олмоқда. Шунинг учун ҳам бундай оёқларга шариатда “ғасб қилинган оёқ” дейилади. Шариатга биноан ўғрининг оёғи ҳақиқатда ўзиники ҳисобланмайди. Лекин, айни вақтда унинг тасарруфотида бўлгани боис, таҳоратда уни ювиш даркор (Дуррул мухтор. Ж. I. Б. 43).\nЭскириб кетган маҳсига масҳ тортиш\nМасала: Масҳ тортиш мумкин бўлган маҳси эскириб, емирилиб кетган бўлса ва у билан уч мил юриш мумкин бўлмаса, яъни калашсиз маҳсини ўзи билан белгиланган масофани босиб ўтишда, уни йиртилиб кетиш хавфи бўлса, бундай маҳсилар устига масҳ тортиш жоиз эмас (Имдодул аҳком. Ж. I. Б. 393).\nЭтикга масҳ тортиш жоизми?\nМасала: Маҳсини ўрнини босадиган этик ёки сапокга аслида масҳ тортиш жоиз. Лекин, у билан нажосат жойлар босилгани туфайли ҳар намозда уни ечишга тўғри келади. Натижада, масҳ ботил бўлади ва тортилган масҳда ҳеч қандай фойда бўлмайди. Зеро, маҳсини ечиш билан масҳ муддати ўз-ўзидан тугайди (Имдодул фатаво. Ж. I. Б. 80, Туҳурул муслимийн. Б. 36, Фатаво дорул улум. Ж. I. Б. 268).\nМасала: этик ва (сапок) каби оёқ кийимларга масх тортиш жоиз. Лекин унинг остки қисми одатда ерга текканлиги боис одатда нопок бўлади. Шу боис улар устига масҳ тортиш ва улар билан намоз ўқиш жоиз эмас (Дорул улум. Ж. I. Б. 274, Оламгрия. Ж. I. Б. 42, Дарси Термизий. Ж. I. Б. 335).\nИпли етикларда боғичини боғлагандан кейин оёқнинг бирор жойи очиқ қолмай барча томони беркилса, масҳ тортиш дуруст.\nҚўлқоп ва саллага масҳ тортиш\nМасала: Қўлқопга масҳ тортиш дуруст эмас. Шунингдек салла, дўппи каби бош кийимларга масҳ тортиш жоиз эмас (Рукни дийн. Б. 26, Шарҳул виқоя, Оламгрия. Ж. I. Б. 40, Беҳишти зивар. Ж. I. Б. 74, Ҳидоя. Ж. I. Б. 61).\nМасала: Салла, дўппи, қўлқоп каби кийимларда бирор машаққат йўқки, улар устига масҳ тортиш дуруст бўлади. Набий саллоллоҳу алайҳи васалламдан маҳсига масҳ тортиш қиёсга хилоф ўлароқ собит бўлган. Шунинг учун маҳсига масҳ тортишни бошқа нарсага қиёс қилиш дуруст эмас (Дуррул мухтор. Ж. I. Б. 43, Муниятул мусалло. Ж. I . Б. 41).\nСовуқ ўлкаларда масҳ тортиш ҳукми\nМасала: Бир киши шу даражада совуқ ўлкада бўлса-ки, маҳсини ечиб оёғини ювса, оёғи яхлаб қолиши хавфи ғолиб бўлса, маҳсининг муддати тугаган бўлишидан қатъий назар унга масҳ тортишда бардавом бўлади. Чунки, маҳси бу суратда гўё жароҳатга ёпиштирилган лейкопластырь ҳукми кабидир, яъни жароҳатга боғланган бинтга яра тузалгунича масҳ тортиш жоиз бўлгани каби ҳалокатни хавфи бўлган совуқ ўлкаларда маҳсининг муддати тугашига қарамай унга масҳ тортиш жоиз бўлади (Фатаво дорул улум мъа Имдодул муфтийийин. Ж. II. Б.211).\nМасала: Бир кишининг маҳсисини муддати тугади-ю, лекин таҳорати мавжуд. Бу ҳолатда хоҳласа, оёғини ўзини ювиб олади, хоҳласа мукаммал таҳорат қилади. Мукаммал таҳорат қилиши авлодир (Шомий анил мунтақо. Ж. I. Б. 255, Фатаво дорул улум. Ж. II. Б. 211, Дуррул мухтор. Ж. I. Б. 47).\nМасала: Маҳсининг муддати жуда совуқ, изғирин пайитга келиб тугади. Аксар гумонга кўра бу вақтда оёғини ювиш шолликни келтириб чиқаради. Бу масала юзасидан фақиҳлар икки гуруҳга бўлинганлар. Бир гуруҳ улуамолар: “Маҳси муддати тугагандан кейин умуман маҳсига масҳ тортиш жоиз эмас” дейдилар. Иккинчи гуруҳ фақиҳлар: “Биринчи масҳ маҳсини муддати ўз ниҳоясига етгани боис ботил бўлади. Маҳсига қайтадан иккинчи марта масҳ тортади. Бу жабирага масҳ тортиш ҳисобланади” деганлар. (Дуррул мухтор. Ж. II. Б. 47).\nМасала: Пайпоқ жун ёки юпқа теридан бўлиб, мунаъал (остига қалин тери ёпиштирилган) бўлса, унга масҳ тортиш борасида ихтилоф мавжуд. Шарҳу мунияда келтирилишича, унга масҳ тортиш жоиз. Лекин тақво ва эҳтиёт йўлига кўра дуруст эмас (Имдодул муфтийийин. Ж. I. Б. 202).\nТугмалик маҳсиларга масҳ тортиш\nМасала: Шомда кенг тарқалган тугмали маҳсиларга масҳ тортиш жоиздир. Чунки, тугма қадалгандан кейин тўпиқгача очиқ бўлган жой ёпилади ва унга масҳ тортиш жоиз бўлади (Дуррул мухтор. Ж. III. Б. 34). Ҳозирда маҳсиларга тугма ўрнига замок қўйилмоқда. Бу ҳақда батафсил маълумотга эга бўлишни истасангиз қуйида номлари келтирилган манбаларга мурожаат қилинг:\nМасала: Одатий пайпоқларни бир нечтасини устма-уст кийиб, улар устига масҳ тортиш мумкин эмас (Фатаво дорул улум. Ж. I. Б. 274, ал-Баҳр. Ж. I. Б. 192).\nМаҳси қандай бўлади?\nМасала: Маҳсига масҳ тортиш учун қуйидаги тўрт шарт топилиши лозим:\n1. Ҳеч қандай боғичсиз қалин бўлгани боис маҳсини мустақил оёқда туриши;\n2. Уч мил (4 км 830 см.) масофани босиб ўтадиган даражада қалин ва пишиқ бўлиши;\n3. Остидаги тери кўринадиган даражада юпқа бўлмаслиги;\n4. Сув тортадиган бўлмаслиги, яъни масҳ тортиладиган оёқ кийим билан сув босиб олса, сув ичига сизиб кирмаслиги.\nУшбу шартларни ўзида мужассамлаштирган оёқ кийим хоҳ теридан, хоҳ матодан ва хоҳ жундан тайёрланган бўлсин унга масҳ тортиш жоиздир (Мазоҳирул ҳаққ. Ж. I. Б. 462, Имдодул фатаво. Ж. I. Б. 75).\nМасала: Маҳси тортиш мумкин бўлган маҳсиларда юқоридаги шартлар топилиши билан бир қаторда тўпиқдан юқорида бўлиши лозим (Туҳурул муслимийн. Б. 34, Аҳсанул фатаво. Ж. II. Б. 61, Китобул фиқҳ. Б. 217, Дуррул мухтор. Ж. I. Б. 248).\nМасала: Маҳсини тўпиқдан ўтган бўлиши, чунки оёқ тўпиқ билан бирга таҳоратда ювилади. Шунинг учун маҳси тўпиқдан баланд бўлиши шарт қилиб қўйилди. чунки, оёқ тўпиқ билан қўшиб ювилмаса, таҳорат таҳорат бўлмайди (Китобул фиқҳ. Ж. I. Б. 221).\nТери ҳалолми ёки ҳаромми?\nСавол: Маҳсининг териси ҳалол ёки ҳаром ҳайвонники эканлигини қаердан ажратамиз? Ҳалол ва ҳаром ҳайвон терисидан тайёрланган маҳсига масҳ тортиш жоизми?\nЖавоб: Чўчқанинг терисидан бошқа ҳар қандан тери ошлаш билан пок бўлади. Маҳси эса, пок теридан тайрланган бўлади. Шунгинг учун турли васвасаларга эътибор берилмайди (Оп ке масаил. Ж. II. Б. 66).\nПластмассадан тайёрланган маҳсига масҳ тортиш жоизми?\n3 йил аввал 14911 fiqh.uz\n3 йил аввал 5713 fiqh.uz\n3 йил аввал 6426 fiqh.uz\n3 йил аввал 4977 fiqh.uz\n3 йил аввал 3756 fiqh.uz\n3 йил аввал 7637 fiqh.uz\n3 йил аввал | 82912\n3 йил аввал | 59789\n3 йил аввал | 47369\n3 йил аввал | 44677\n3 йил аввал | 40897\n3 йил аввал | 40037\n3 йил аввал | 38232\n3 йил аввал | 34427\n3 йил аввал | 26401\n3 йил аввал | 26373\n2 йил аввал | 6211\n2 йил аввал | 3384\n2 йил аввал | 4553\n2 йил аввал | 3322\n2 йил аввал | 4148\n5 йил аввал | 5498\n5 йил аввал | 4124\n5 йил аввал | 7768\n5 йил аввал | 5879\n5 йил аввал | 5774


Янги ташкилот « Ўзбекистон Халқ Ҳаракати\n11 August 2016 - 5:00\n1990 йил. ЯНГИ ТАШКИЛОТ\nЯнги йилда орзу қилганимдек, «шеърият диёри»да гизлана олмадим. Орзу қилмаганимдек, яна ўша сиёсат остонадан кетмай турарди.\nЁзувчилар Уюшмасига келаётган халқ миқдори ўша-ўша, омманинг фаоллиги ҳали ҳам юксакди. Бир илмий институт ходимлари билан учрашувда сиёсий мустақиллик ҳақида гапиргандим. Мавзу мен кутган даражада таважжуҳ кўрмади. Аммо икки-уч кун ўтмай, бу фикр ўз доирасини кенгайтиргани маълум бўлди. Олимлардан бир-иккитаси келиб, бирга бу фикрни муноқаша қилишга урундик.\nСиёсий мустақиллик ғояси ёзувчилар орасида доим тортишилган ғоя эди, аммо халқ олдида чиқиб гапирилмаган эди. «Бирлик»ни тузаётиб ҳам, бу ғояни ҳаракат дастурига киритишни ўйламагандик. Чунки, киритишнинг ҳеч имкони йўқди, тўғрироғи, вақти келмаганди.\nТўқсонинчи йилнинг январ ойида бир неча киши Ёзувчилар Уюшмасида ўтириб, бунинг вақти келганини бир-биримизга айтдик. Мустақиллик ғоясини сиёсий платформага қўйиб, халқ олдига чиқаришнинг вақти келганди. Балки бу ғоя Совет мустамлакасида нисбатан оз яшаган Болтиқ жумҳуриятлари учун радикал ғоя эмасди, аммо 135 йил рус истибдоди остида эзилган ўзбеклар учун мустақиллик ғояси 1980-136 йиллар охирида радикал саналарди. Шу ғоя билан чиқадиган бир сиёсий партия тузиш қарорига келдик. Бу қарорга келганлар яна уч-тўртта киши эди. Худди «Бирлик»ни тузган пайтдагидай уч-тўртта хаёлпараст янги можоро остонасида парвойи-фалак турардик. Менга янги бир ҳаяжон ҳужум қилганди.\nҲаётим бўйи тасвир этганим муболаға, лоф, оврупоча айтганда «гипербола» ҳозир амалий бир ҳужжатга айланиши арафасида турарди.\nБор йўғи тўрт йил аввал, саксон олтинчи йилда бу ғоя бир ташбеҳ эди, холос:\nШундай бўлиши мумкин\nФақат ўтган замонларда.\n«Эрк» сўзида балки,\nУмуман маъно йўқдир,\n1986 («Орзу фуқароси», 1990)\nБиз эринчоқ ўзбеклар, ниҳоят, бу сўзни ошкора талаффуз қилишга журъат қилгандик. Янги ташкилотни «Эрк» деб атайдиган бўлдик. Бу ном фақат шеърларда зикр қилинган ғоя эмас, балки, 20 аср бошида Русия ва Туркистон жадидлари тузган сиёсий ташкилотнинг ҳам исми эди. Худди «Бирлик» каби «Эрк» ҳам маълум маънода жадидлар ҳаракатини давом эттиришга бўлган ружу натижаси эди. Фақат баъзи оғайниларимиз «Эрк»нинг бирданига сиёсий партия деб эълон қилинишига этироз билдиришди.\n«Ҳаракат» бўлсин, кейинроқ «партия» деб атаймиз деган фикр ўртага ташланди.Бу коммунистик партиянинг ўзига рақиб чиқишига таҳаммул қила олмаслиги билан изоҳланди. Фикр мантиқли кўринди ва апрел ойигача «Эрк» халққа ҳаракат деб танитилди. «Эрк»нинг тузилиш жараёни оғриқли кечди. «Бирлик»даги дўстлар буни бирданига қабул қила олмади. Пўлатов ва унинг бир-иккита яқини мени «Бирлик»ни парчалаганликда айблаб, ташвиқот машинасини ишга солиб юборишганди.\nЭнг содиқ бўлганлар, мени узоқ йиллар таниган оғайниларимиз ҳам шубҳа домига тушгандилар. Улар мендан шубҳаланишарди. Бу мени ғазаблантирарди. Худди мендан шубҳа қилиш мумкин эмасдай ғазабланардим. Соддалик шу қадар эди.\n«Эрк»нинг тузилиш жараёни фақат бизни эмас, ҳукумат шовозни ҳам ҳаяжонлантирганди. Ҳукумат, Худо ёрлақиб, бизни қўллайдиган бир ташкилот қурилса, дея қўлларини ишқаб, енгларини шимариб турарди. «Эрк»нинг тузилиш босқичида, ҳатто кейин ҳам, то апрел ойигача, ташкилотнинг таъсис Қурултойига қадар ҳукумат ўз умидидан воз кечмаганди. Ҳукуматда бу умидни туғдирган нарса «Эрк» дастури лойиҳасида унинг конструктив мухолифат бўлажаги ҳақидаги баёнот эди.\nШу умид билан, 1990 йил феврал ойида ўтган Олий Кенгашга сайловларда менинг номзодим кўрсатилар экан, ҳукумат қаршилик қилмади.\nАксинча, Компартиянинг Тошкент шаҳар секретари Адҳам Фозилбеков менга «номзодингизни Талабалар шаҳарчасидан эмас, Профессорлар шаҳарчасидан кўрсатинг, ғала-ғовур камроқ бўлади, биз ҳам қаршилик қилмаймиз,» деб ваъда берди. Ва, ҳақиқатан ҳам қаршилик қилишмади. Бу Компартиянинг менга кўрсатган биринчи ва сўнгги толеранси эди.


Украина: бўлгинчи минтақаларга ўз-ўзини бошқариш ҳуқуқи берилди - BBC News O'zbek\nУкраина: бўлгинчи минтақаларга ўз-ўзини бошқариш ҳуқуқи берилди\nImage caption Рада россияпараст исёнчиларга амнистия ҳам таклиф этди\nУкраина парламенти бўлгинчи шарқий минтақаларга вақтинчалик ўз-ўзини бошқариш ҳуқуқини берувчи қонунни қабул қилди.\nҚонундан мақсад ушбу минтақалардаги исёнчиликка барҳам беришдир.\nРада депутатлари шунингдек, Президент Порошенконинг ўзини "Донбасс Халқ Республикалари" деб атаган тузилмалар тарафдорларига амнистия қўллаш ҳақидаги таклифини ҳам маъқуллашган.\nУнга мувофиқ, исёнчилар бир ой ичида ҳеч кимни гаровда ушлаб турмаган ёки озод этганлари, ўқотар қуроллар, ҳарбий техника ва портловчи моддаларни давлатга ихтиёрий равишда топширганлари ва давлат ҳамда ўз-ўзини бошқариш идораларини эгаллаб турмаганлари тақдирда жиноий жавобгарликдан озод этиладилар.\nҚонунда айтилишича, шу йилнинг 17 июлида Донецк вилоятида "Малайзия ҳаво йўллари"га қарашли МН17 учоғининг уриб туширилишига алоқадор ва авиаҳалокат юзасидан текширувга тўсқинлик қилган шахсларга нисбатан авф қўланилмайди.\nАввалроқ Президент Порошенко украин парламентидан Донбасс минтақасининг махсус мақоми ҳақидаги қонунни қўллаб-қувватлашни сўраган.\nУнга кўра, бу 5 сентябр куни Минскда эришилган Украина шарқидаги тинчлик жараёнини қўллаб-қувватлаш учун муҳим.\nЖаноб Порошенко Минскда битимида "ҳеч қандай ажралиб чиқиш" ҳақида сўз бормаслигини таъкидлаган.\n"Ҳужжат бутун Донбасс ҳудуди, жумладан, ҳозирда жангарилар вақтинчалик назорат қилаётган ҳудудда ҳам Украина суверенитетининг қайта тикланиши ва сақланишини назарда тутади. Бу ҳудуд Украинанинг ҳуқуқий майдонига қайтади", - деб айтган Президент Порошенко.\nАйни пайтда исёнчилар раҳбарларидан Андрей Пургин Киев билан музокараларда "мустақиллик мавқейи"дан келиб чиқишларини айтган.\n"Украина томонидан қандайдир қонунларни қабул қилиш Украинанинг ички иши ва ДХР га ҳеч қандай алоқаси йўқ. Биз мустақил давлатмиз ва Украина билан яхши қўшничилик алоқаларига умид қиламиз", дея Пургиннинг сўзларидан иқтибос келтиради РИА Новости агентлиги.\nАйни пайтда Оврўпо парламенти Украина билан ассоциация битимини маъқуллаган.\nБитим икки томон ўртасидаги иқтисодий ва сиёсий алоқаларни мустаҳкамлашни назарда тутади.\nПрезидент Порошенко битимнинг имзоланишини "тарихий кун" деб атаган.\nАммо битимнинг эркин савдо ҳақидаги банди декабр ойигача тадбиқ этилмайди.\nБу Оврўпо Иттифоқининг Россияга сезиларли ён бериши дея талқин этилмоқда.\nНАТО Украинага қурол жўнатмоқдами?


Навалнийнинг Youtube канали ўчиб кетиши мумкин - EFFECT.UZ\nМосквадаги тадбиркор ака-укалар Геннадий ва Олег Егоровлар суд орқали мухолифатчи Алексей Навалний каналини Youtube’дан олиб ташлашни ва пул тўлашни талаб қилишди. Бу ҳақда РИА Новости хабар берди.\nДаъво Москванинг Люблин суди томонидан рўйхатдан ўтказилди. Ариза Youtube видеохостингига эгалик қилувчи Google корпорациясига ва Навалнийнинг ўзига топширилди. Ҳозирда даъво аризаси кўриб чиқилмоқда ва суд иши учун ҳали қабул қилинмаган.\nEx Libris таржима агентлигининг асосчиларидан бири Геннадий Егоров 10 миллион рубль тўлаш маънавий зарарни қоплаши учун эканлигини маълум қилди.\n“Мен буни суд жараёни сифатида эмас, балки манифест сифатида қабул қиламан. Мен Навалний ёки Россия ҳукуматининг тарафдори эмасман, мен санкциялар туфайли том маънода қулаб тушаётган кичик бизнес муаммоларига эътибор қаратиш тарафдориман”, – деди у судга мурожаат қилиш тўғрисида қарорни.\nЭслатиб ўтамиз, Навалний 17 январь куни Москвадаги Шереметево аэропортида Германиядан даволанаётган вақтида қайтиб келганида ҳибсга олинган.\nШоҳруҳхоннинг укаси Муҳаммад Али Севинч Мўминовани ёқтириб қолганини гапириб…\nСергелидаги бадбўй ҳид бўйича 22 нафар масъулга маъмурий…\nЭр 15 ёшли қизини ўлдириб, хотини ва ўғлига…\nЎзбекистон ва Россия бош вазирлари музокара ўтказади


Ziyouz.uz — Страница 1327 — www.ziyouz.uz\nБош саҳифа Мақолаларни кўриш: Ziyouz.uz (1327)\nСув балосидан асрасин!\nЧоп этилган 08.01.2005 06.07.2018 МуаллифZiyouz.uz\nКўпчилик янги йилни кутиб олиш ва уни кўнгилдагидек қилиб ўтказиш ниятида юрган бир пайтда ОАВларда тарқалган бир хабар ҳаммани карахт ҳолга солиб қўйди. «Вой ёмон бўлибди, янги йил арафасида-я, шунча одам ўлибди» деган бир-биридан хавотирли ва ваҳимали гап-сўзлар тарқала бошлади. давоми…\nЖанубий Осиё: Қурбонлар кундан-кун кўпаймоқда\nЧоп этилган 01.01.2005 06.07.2018 МуаллифZiyouz.uz\nЖанубий Осиё мамлакатлари жуда катта йўқотиш ва мусибат билан янги йилни кутиб олди. Сабаби эски йилнинг 26 декабрь куни бўлиб ўтган ер силкиниши келтириб чиқарган кучли тўфон Шри Ланка, Ҳин-дис-тон, Индонезия, Таиланд, Малайзия давлатлари, Малдив оролларидаги бир қатор кичик мамлакатларга давоми…\nУкраина сайловдан сўнг\nЧоп этилган 29.12.2004 06.07.2018 МуаллифZiyouz.uz\nУкраинада якшанба куни президент сайловининг иккинчи тури бўлиб ўтди. Марказий сайлов комиссияси овозларнинг деярли 100 фоиз қисмини ҳисоблаб чиқди. Натижалар эса сайловда мухолифат вакили сифатида қатнашган Виктор Юшенко ғалаба қозонганини кўрсатмоқда. 99,59 фоиз овоз ҳисоблангандан кейинги натижалар қуйидагича: Виктор Юшенко давоми…\nРоссия президенти Владимир Путин давлат раҳбари бўлганга қадар Шарқий Германияда совет разведка хизматида ишлагани маълум. Шу пайтгача президент ҳаётининг айни шу йиллари кузатувчан ва зийрак журналистлар назаридан ҳам четда бўлиб келаётганди. ГДРда ўтган беш йилга яқин вақт давомида Россиянинг бўлажак давоми…\nЛиберия республикаси 157 йил аввал америкалик озод қуллар томонидан ташкил қилинган. Мамлакатда 1980 йилга қадар тинчлик ҳукм суриб келарди. Шу йили ҳукумат бошлиғи Вилям Толберт озиқ-овқат нархининг кўтарилиши ортидан бошланган қўзғолон туфайли сержант Самуэл До томонидан бошқарувдан четлатилди. Йил якунида давоми…\nОПEК: «Қора олтин» салтанати\nЧоп этилган 18.12.2004 06.07.2018 МуаллифZiyouz.uz\nДунёнинг барча йирик савдо биржаларида сўнгги вақтда нефть нархининг мунтазам ошиб бораётгани кузатиляпти. «Қора олтин» сифатида қадрланадиган минерал ресурс нархининг бу тариқа кўтарилиб бораётганига жиддий омиллар таъсир кўрсатяпти, албатта. Энг қимматбаҳо саноат хомашёси саналган «суюқ олтин» заҳираларининг сайёрамиз миқёсида камайиб давоми…\nУкраинада учинчи марта прeзидeнтлик сайлови\nЧоп этилган 08.12.2004 06.07.2018 МуаллифZiyouz.uz\nУкраинада бўлиб ўтаётган сайловнинг ортидан келиб чиқаётган сиёсий бўҳрон яна 26 декабрьгача давом этиши мумкин. Чунки 3 декабрь куни Украина Олий суди 21 ноябрьда ўтказилган президентлик сайловининг иккинчи босқичи натижаларини бекор қилди. Олий суд қарорига кўра, сайловнинг иккинчи босқичи уч давоми…\nУкраина сайловлари дунё нигоҳида\nЧоп этилган 04.12.2004 06.07.2018 МуаллифZiyouz.uz\nУкраинада ўтган президентлик сайлови бутун дунёни ўзига қаратди. Украинада президентлик сайловининг иккинчи босқичидан сўнг юзага келган сиёсий бўҳронни ҳал қилишга қаратилган ҳаракатлар эса, давом этмоқда. Украина парламенти – депутатларининг кўпчилиги Бош вазир Виктор Янукович ҳукумати истеъфосини истамоқда. 450 нафар депутатдан давоми…\nУкраинада сайловлар қандай ўтди?\nЧоп этилган 25.11.2004 06.07.2018 МуаллифZiyouz.uz\nУкраина марказий сайлов комиссияси тарқатган маълумотларга қараганда, умумсайловларда қатнашган 99,14 фоиз сайлов варақалари ҳозирда назоратдан ўтказилди. Натижаларга қараганда, Украина президентлигига бўлган сайловларда Виктор Янукович 49,42 фоиз овоз олган. Унинг рақиби Украина мухолифатчи «Менинг Украинам» партияси раҳбари Виктор Юшченко 46,69 фоиз давоми…\n1 327-саҳифа. Жами: 1 330Боши«1 3211 3221 3231 3241 3251 3261 3271 3281 3291 330»


Икки йилда 10 мингга яқин корхона ва ташкилот банкротликнинг соддалаштирилган тамойили асосида тугатилган – Газета.uz\nИкки йилда 10 мингга яқин корхона ва ташкилот банкротликнинг соддалаштирилган тамойили асосида тугатилган\nСенатнинг 15-ялпи мажлисида Танзила Нарбаева қарздор корхона ва ташкилотлардан қарзни ундиришнинг ўрнига, мукофот пули учун уларни банкрот деб эълон қилишга интилаётган суд бошқарувчиларини танқид қилди. Молия вазири Тимур Ишметов эса мазкур тартиб ўтган чоракдан тўхтатилгани ва қайта кўриб чиқилаётганини маълум қилди. Ушбу тартиб, президентнинг 2019 йил 1 февралдаги қарори билан белгилаб берилганди.\nLotinchada 28 май 2021, 12:11 Иқтисодиёт\nАйни дақиқаларда Олий Мажлис Сенатининг 15-ялпи мажлиси бўлиб ўтмоқда. Унда кўплаб масалалар қаторида, банкротлик ишини юритиш тартибига ҳам тўхталиб ўтилди.\nСенат раиси Танзила Нарбаева корхона ва ташкилотларни банкрот деб эълон қилиш учун ҳужжатларни расмийлаштириб, судга тақдим этаётган суд бошқарувчиларига катта миқдорда мукофот пули тўланаётганини танқид қилди (видео).\n«2019−2020 йилларда 10 мингга яқин корхона ва ташкилот банкротликнинг соддалаштирилган тамойиллари асосида тугатилган. Бироқ, улардан бюджет олдидаги қарзларини ундириш масаласи ниҳоятда паст — 0,07 фоизни ташкил қилади. Айни вақтда мазкур тугатиш ишлари учун суд бошқарувчиларига республика ва маҳаллий бюджетдан катта миқдорда мукофот пуллари тўлаб борилган. Яъни, суд бошқарувчиларига тўлаб берилаётган пуллар — улар ёрдамида бюджетга ундирилган маблағлардан бир неча баробарга кўп. Шу даражада кўпки, мен у рақамларни айтгим ҳам келмаяпти. Тегишли ҳужжатларни қайта кўриб чиқиш керакдир. Чунки у ҳам давлат бюджетини пули, у ҳам халқни пули», — дея Сенат раиси молия вазирига юзланди.\nМолия вазири Тимур Ишметов суд бошқарувчилари ҳар бир ишига пул олиш мақсадида қарздор ташкилотдан пул ундириш ўрнига, уни банкрот деб тугатишга интилаётганини айтди.\n«Ҳақиқатдан ҳам, банкротлик масалаларида, суд бошқарувчиларининг ҳар битта ишига яхши пул тўланса, бу пулни кетидан яхшироқ югуради, деб шунақа тартиб белгиланган. Лекин, улар асосан шунақа амалиётга қўл уришдики, қарздор ташкилотдан қарзни ундириш эмас, балки, „бу умидсиз қарз, буни банкрот қилиш керак“, деб ҳужжатларни расмийлаштириб, суд орқали банкрот қилиш билан овора. Бюджетга бир тийин пул тушмайди. Лекин, улар ҳар битта ишига қарийб 5 млн сўм олади. Айрим шунақа эпчил суд бошқарувчилари 100 млн, 1 млрд, 2 млрд сўмлаб маблағларни еб юборгани бўлган» — деди у.\nВазир мазкур масалани ҳал этиш чоралари кўрилаётганини қўшимча қилди.\n«„Бу нарса нотўғри бўлаяпти, бизга пул ундирсанг, сенга шундан беришимиз керак“, деган масалани кўтарганимизда, „тартибда шунақа ёзилганки, ундирилдими ёки йўқми меҳнатим учун ҳақимни олишим керак“, деб иш судларгача борган пайтлари бўлган. Шунинг учун биз ҳукуматга мурожаат қилиб, вақтинча бу амалиётни ўтган чоракдан бошлаб тўхтатдик. Бу тартибни қайтадан кўриб чиқиш ва умуман бошқача ёндошув бўйича Давлат активларини бошқариш агентлиги билан бирга ишлаяпмиз», — деди Тимур Ишметов.\nМаълумот ўрнида, Ўзбекистон президентининг 2019 йил 1 февраль куни банкротлик жараёнини соддалаштириш ва суд бошқарувлари фаолиятини яхшилаш тўғрисидаги [ПҚ-4146-сон] қарорни имзолаган эди.\nМазкур ҳужжат билан 2019 йил 1 майдан суд бошқарувчиларини давлат солиқ хизмати органлари ходимлари орасидан тайинлаш амалиёти бекор қилинган. Унинг ўрнига, давлат солиқ хизмати органларининг аризалари бўйича қўзғатилган банкротликнинг соддалаштирилган таомилларини ўтказишда тўртинчи тоифали суд бошқарувчиси аттестатига эга бўлган ва Ўзбекистон суд бошқарувчилари ассоциацияси аъзолари ҳисобланган шахслар суд бошқарувчиси этиб тайинланган.\nУларга ҳар бир якунланган тугатишга доир иш бўйича Давлат бюджети маблағлари ҳисобидан меҳнатга ҳақ тўлашнинг энг кам миқдорининг 7,03 баравари (5,2 млн сўм) миқдорида ҳақ тўланиши белгиланган. Солиқлар ва бошқа мажбурий тўловлар бўйича қарздорликни узишда тўланган қарз суммасининг 5 фоизи миқдорида суд бошқарувчиларига қўшимча ҳақ тўланади.\nҚолаверса, президент қарорига мувофиқ, суд бошқарувчиларининг фаолияти «фуқаролик ва иқтисодий суд ишларини юритиш» ихтисослашуви бўйича лицензияга эга бўлган ва суд бошқарувчиси аттестатини олган адвокатлар томонидан ҳам амалга оширилиши мумкин.\nБанкротлик жараёни соддалаштирилади 2 феврал 2019, 09:56


ЯНГИ ДУНЁ » Blog Archive » Балки етар майнавозчилик\nКеча ишдан чарчаб келиб кечки овқат устида телевизорни ёқсам, Наврўз байрамини кўрсатаябди. Хайрон бўлдим. “Бугун 19-март бўлса, ҳали байрамга 2 кун бору, нега булар байрам қилишаябди?”,-деган фикр хаёлимдан ўтди. Газеталарда чоп этиладиган теледастурларга кўз ташлайдиган одатим бор. “Шундоқ байрам ўтказилишини кўрмай қолдимми?”, -деб кўрпачада ётган “программа”ни олиб ўқисам, ўша пайтда “Комиссар Рекс” фильми бўлиши керак экан. Демак яна (нечанчидур маротаба) хаммадан яширин ҳолда, ими-жимида шошилинч буйруқни бажариб тадбирни ўтказишмоқда. Демак “жаноби олийлари” байрамни бугун ўтказилишини хохлаб қолганлар.\nОчиғи қўрқувдан, оби-ҳавони ёғингарчилигини баҳона қилиб. Бу тадбирни “байрам” дейишга хам тил бормайди. Кўпроқ “жаноби олийлари” учун шахсий концерт дейилса, тўғрироқ бўларди. Демак яна синчковлик билан танланган иштирокчилар ва қайта-қайта чиғириқдан ўтказилган томошабинлар руйхати. Яна эрта тонгдан тўсиб қўйилган шахар маркази кўчалари.\nЯна тантана бошланишидан бир неча соат аввал хаммани бирма-бир магнит текширувидан ўтказиб, кечирасиз-у, мисли подадек жой-жойига ўтказиб қўйиш. Яна 50 мароталаб телережиссёрларни кимни қачон кўрсатиш ҳақида огоҳлантириш. Яна совуқдан-совуқ ва бемаьно “жаноби олий”ни нутқлари. Яна нутқларида огоҳликка даьват ва гўёки осойишта ҳаётдан миннатдорчилик.\nЯна “азиз дустларим”, “қадрдонларим”, “бағримга босаман”. Яна узундан-узоқ қарсаклар. Яна суньийлиги яққол кўриниб турган артистларни кулгиси-ю, томошабинларни бесўнақай рақслари. Хатто биттаси қулоғи орқасига ”бўғирсоқ” осиб олиб(ҳафвсизликни таьминловчи СНБчи) рақсга тушаябди.\nЯна концерт охирида “Хоразм лазги”сига уланиб кетган Озодбек Назарбеков қўшиғига “жаноби олийлари”ни рақси. Яна атрофини исковучлар билан ўраб саҳнада артистларни қучоқлашлари. Унгача яна баьзи танланган элчиларни ўтирган жойида рақсга тушиши. 22 йилдан бери қайта-қайта ўша нарсалар. Яна доимийдек бозорлардаги ўта баланд нарх-наво ва қашшоқона маош-нафақалар халқимизга байрамга совға. Доимий\nаньанага айланган 5 миллион ўзбекни чет эллардаги хўрланиши.\n3 соатга яқин чўзилган майнавозчилик аста-секин тугади. Ўзбекистон телеканали режиссёрлари “тинчлик билан ўтганига шукур” деб, Навруз кунига ҳеч ҳам мос келмайдиган голливуд фильмини эфирга қўйиб юбордилар. Тошкент шахар милиса бошлиғи “тинчлик билан ўтганига шукур” деб, ароқ ичгани кетди. Тошкент шахар ҳокими “кечаси билан майдонни қандай тозалатсам экан”, -деб боши гаранг. Қолган аҳоли қозонга солишга йўқчиликдан “Байраминг бошингда қолсин!”, – деган хаёлда. Эртага бошланадиган\nГулнорахонимни “Bozor-art” и эса оч қорнимизга мазах.\nМ.Мансур. 20-март 2013 йил.\nPublished on mars 20, 2013 · Filed under: Ҳажвиялар;\n2 Responses to “Балки етар майнавозчилик”\ntuzatish said on mars 20th, 2013 at 7:39 e m\nMaqola muallifini Malik Mansur deb ko`rsatib yangilishgansiz,\nbu maqola meniki emas, tushunmovchilik bo`lmasin,\naslini qaragandirsiz u yerda M.Mansur deyigan ekan,\nto`g`rilab qo`yarsiz degan umiddaman,\nAziza said on mars 21st, 2013 at 8:00 f m\nHammasi to’g’ri, o’qib kuldim rosti.Qachon tabiiy normal hayotimiz qaytar ekan..


"Бунёдкор" академияси таъмирдан чиқарилади / CHAMPIONAT.asia\n20:55Суперлига. "Насаф" тўхтамаяпти. "Бунёдкор"га Қаршида жавобсиз бешта гол урилди 92 20:53"Севилья" Ланглени қайтариши мумкин 0 20:33Мата келаси йил "Манчестер Юнайтед"ни тарк этиши мумкин 0 20:06Остон Ўрунов "Уфа"нинг умумий гуруҳ машғулотларига қайтди 3 20:05Суперлига. "Локомотив" - "Машъал" 2:1 (матнли трансляция) 5 19:43АПЛ клублари бошқа мамлакатларда 39-турни ўтказмоқчи эмас 0 19:27Диего Симеоне: "Чемпионлар лигасида "Милан"га қарши ўйнаш — фантастика" 0 19:05Пеп Гвардиола: "Умид қиламанки, Месси "Манчестер Сити"га қарши ўйнайди" 6 18:47Уч клуб Бернарду Силва учун даъвогарлик қилмоқда 2 18:24Пиоли: "Атлетико" ҳар бир хатомиздан фойдаланишга тайёр" 2 18:01Карикатура: "Реал" бўшашма, "Барселона" вулқони тез орада отилади 21 17:37Рэшфорд ушбу ҳафтада машғулотларни давом эттиришни режалаштирмоқда 4 17:13Футзал. Рўйхатдан ўтказишнинг сўнгги муддатлари 0 16:53МЮ Марсьялга "Барселона"дан ўринбосар топди 4 16:29"Кичкина камера". "Пахтакор" - "Турон", Беғамовга "салом", Эрматов нега қизил олди? 2\n"Бунёдкор" академияси таъмирдан чиқарилади\n16 фев 22:37\nКеча тушдан сўнг «Бунёдкор» футбол клубининг ишчи гуруҳи «Бунёдкор» академияси ҳудудини назоратдан ўтказди.\nКеча тушдан сўнг «Бунёдкор» футбол клубининг ишчи гуруҳи «Бунёдкор» академияси ҳудудини назоратдан ўтказди. 2012 йилнинг 28 сентябрь куни фойдаланишга топширилган академиямизда ортда қолган йиллар давомида капитал таъмирлаш ишлари олиб борилмаган. Шу сабабли машғулот майдонларидан тортиб, кийим алмаштириш хоналари-ю, академия ҳудуди, футболчилар истиқомат қиладиган хоналар таъмирталаб ҳолатга келиб қолган. «Бунёдкор» фубол клуби директори Улуғбек Мирзаев бошчилигидаги ишчи гуруҳ барча машғулот майдонлари, кийим алмаштириш хоналари, академия биносини кўздан кечириб, барча камчиликларни диққат билан ўрганиб, бажарилиши шарт бўлган ишларни режага киритди, масъул инсонларга тегишли кўрсатмалар ва вазифалар белгилаб берилди.\n- Хабарингиз бор, «Бунёдкор» академияси 2012 йил фойдаланишга топширилган. Бу муддат ичида академиямиздаги қатор жиҳозлар, инвентарлар, майдонлар ва ҳатто асосий биномизнинг том қисмлари таъмирталаб ҳолатга келиб қолган. Буни тўғри тушуниш лозим. Зеро, ҳар қандай буюмнинг яроқлик муддати бўлади, қолаверса, ўша муддат якунига етмасидан аввал ҳам қисман таъмирдан чиқарилади. Аммо «Бунёдкор» академиясида деярли 10 йил давомида капитал таъмир бўлмаган. Натижада ўз-ўзидан жиҳозлар эскирган, фойдаланишга яроқсиз ҳолатга келиб қолган. Биз клубимиз президенти билан маслаҳатлашган ҳолда академиямизга жиддий эътибор беришни, таъмирдан чиқаришни олдимизга бош режа қилиб олдик. Боиси, клублар молиявий томондан ўз-ўзини таъминлаш, ҳукуматимиз томонидан ажратиладиган ҳомийларнинг пулига тўлиқ қараб бўлиб қолмаслик мақсадида йиллик бюджетнинг камида 30 фоизини ўзи топиш йўлига ўтаётган экан, академиямиздан чиққан иқтидор эгалари бу борада бизга ёрдам беради. Ўз вақтида Сардор Рашидовнинг трансферидан яхшигина сумма ишлаб топган «Бунёдкор» ўтган йили Жасур Жалолиддинов орқали ҳам ўз бюджетини бойитди, қарздорликлардан қутилди. Айтмоқчиманки, академиямиз биз учун молиявий таъминот манбаи. Бизга яна шундай футболчилар керак. Шундай экан, академиямиздаги шароитларни жаҳон стандартларига мос ҳолатга олиб чиқишимиз шарт! Биз ишчи гуруҳ билан академиянинг ҳолатини тўлиқ ўрганиб чиқдик. Асосий ҳомиймиздан ташқари, маркетинг йўналиши бўйича ҳамкорларимиздан тушадиган пуллар эвазига тез орада академиямизда капитал таъмирлаш ишларини бошлаймиз, дея ўз фикрларини билдириб ўтди Улуғбек Мирзаев.\nСуперлига. "Насаф" тўхтамаяпти. "Бунёдкор"га Қаршида жавобсиз бешта гол урилди 94


«Америка орзуси»дан фойдаланиб, самарқандлик фуқарони чув...\n13.03.2018 21:01 0 2000\nФото: «LIKE IT»\nСамарқанд шаҳрида 12 март куни ИИБга тушган ҳужжатларга кўра, 2016 йил июль ойида Навбоғчиён маҳалласида яшовчи М.Р. (аёл киши) шу маҳалла ҳудудида Бухоро шаҳрида яшовчи С.Э.га Россия Федерациясида жойлашган туризм фирмаси орқали уни АҚШ давлатига ишлаш учун юборишини айтади.\nШу тариқа алдаш йўли билан ишончига кириб, ундан 10 000 АҚШ долларини олгани ва пулларни ўз эҳтиёжлари учун ишлатиб юборгани маълум бўлган.\nЎзбекистон Республикаси ИИВ Жамоатчилик ва оммавий ахборот воситалари билан алоқалар бошқармасининг хабарига кўра, мазкур ҳолат юзасидан М.Р. қўлга олинган.\nСамарқанд Америка орзуси


"Қўқон-1912" “Бухоро”га мағлуб бўлди - Спорт UZ - Скачать музыку бесплатно новинки музыки 2016-2017\n"Қўқон-1912" “Бухоро”га мағлуб бўлди\nЖамоамиз Тошкентдаги йиғин доирасида навбатдаги назорат учрашувини ўтказди. “Бухоро”га қарши кечган баҳсда Муроджон Исмоилов шогирдлари 2:1 ҳисобида мағлубиятга учрашди. Ўйинни вакилларимиз яхши бошлашган эди. Биринчи бўлимда Абдул Азиз Юсупов рақиб дарвозасини ишғол этганди. Шунингдек, биринчи таймда Ойбек Нурбоев қизил карточка билан жазоланди. Иккинчи бўлимда бухороликлар икки марта дарвозамизни ишғол этишди. Натижада жамоамиз мағлубиятга учради. Йиғин доирасидаги сўнгги назорат учрашуви 21 январь куни Жиззахнинг “Сўғдиёна” жамоасига қарши бўлиб ўтади. Назорат учрашуви “Қўқон-1912” – “Бухоро” – 1:2 (1:0) “Қўқон-1912”дан голни Абдул Азиз Юсупов киритди. “Қўқон-1912”: Азиз Ашуров, Ориф Мамажонов, Ойбек Нурбоев, Илья Ильин, Илҳом Комилов, Хайрулло Жакпаров, Иқбол Маликжонов, Ойбек Рустамов, Фурқат Ҳасанбоев, Азиз Тўхтабоев, Абдул Азиз Юсупов. Захира: Ғайрат Ҳасанов, Жалил Кимсанов, Баҳодир Акрамов, Иззат Ғаниев, Алибобо Раҳматуллаев, Отабек Зокиров, Носир Отақўзиев, Отабек Ҳайдаров, Аваз Маматхўжаев, Зокир Қорақулов, Маъруф Зокиржонов, Иброҳим Мухторов. Четлатиш: Ойбек Нурбоев. Нодир Қўзибоев ва Андрей Баклановлар жароҳати боис ушбу ўйинда иштирок эта олишмади.


Кузатувчилар сайлов жараёнларини холис баҳолаши учун барча шароит яратилган\nМагди ДАЙФ, Ахборот вазирлиги маслаҳатчиси, сиёсий шарҳловчи, журналист (Миср):\n- Мамлакатингиз истиқлолга эришгач кўплаб соҳаларда улкан ютуқларга эришди. Сайлов мамлакатни демократлаштириш жараёнидаги муҳим сиёсий воқеадир. Шу боис муносиб номзодларнинг сайланиши катта аҳамият касб этади. Ўзбекистонда эса бу борада изчил ислоҳотлар амалга оширилмоқда, сайлов тизими муттасил такомиллашиб бораётир.\nСайлов жараёнлари оммавий ахборот воситалари томонидан кенг ва тезкорлик билан ёритилаётгани мамлакатингизда сайловнинг барча демократик тамойилларга асосланган ҳолда очиқ ва ошкора ўтишини таъминлашга улкан эътибор қаратилаётганидан далолатдир. Мазкур сиёсий жараённи кузатиш учун хорижий мамлакатлар ва халқаро ташкилотлардан уч юзга яқин кузатувчининг келиши сайловнинг эркин ўтиши учун барча шарт-шароит яратилганининг ёрқин намунасидир. Шуни алоҳида таъкидлашни истардимки, биз, кузатувчиларга сайлов жараёнларини холис баҳолашимиз учун барча имкониятлар яратилган.\nМанабу Шимизу, Тайкё университети профессори (Япония):\n- Мамлакатингизга кўп марта келган бўлсам-да, сайлов жараёнларида илк бор кузатувчи сифатида иштирок этяпман. Ўзбекистон Республикаси сайловига оид ҳуқуқий-меъёрий ҳужжатлар билан танишиб чиқдим. Айтишим жоизки, мазкур қонуний ҳужжатлар ва унга киритилган ўзгаришлар инсон ҳуқуқ ва манфаатларини таъминлашга қаратилган барча зарур жиҳатларни ўз ичига олган.\nМамлакатингиз тўғри ва аниқ тараққиёт йўлини танлаган. Ўзбекистонда юритилаётган оқилона иқтисодий сиёсат самараси ўлароқ юртингиз халқаро молиявий-иқтисодий инқироздан азият чекмади.\nЎзбекистоннинг ташқи қиёфаси, структураси ва одамлари замонавийлашиб бораётганига қарамай, бу юрт аҳолиси ўз миллий маданияти ва қадриятларини сақлаб қолган. Бундай ҳолат бошқа юртларда камдан кам учрайди. Сайлов жараёнларининг самарали ўтишига ва халқ фаровонлигини янада юксалтиришга ҳисса қўшувчи муносиб номзодларнинг сайланишига ишонаман.\nБал Рам Саиний, Ҳиндистон-МДҲ савдо саноат палатаси ҳамраиси (Ҳиндистон):\n- Сайлов жараёнлари юксак савияда ташкил этилган. Ўзбекистонда ўтказилаётган сайлов жараёнларида илк бор қатнашаётган бўлсам-да, юртингизда бўлиб ўтган аввалги сайловларни оммавий ахборот воситалари орқали кузатиб борган эдим. Бу ерга келиб мамлакатингиздаги сайлов тизимининг, ҳақиқатдан ҳам, халқаро андозаларга тўлиқ мос ҳолда ишлаб чиқилганига яна бир бор амин бўлдим.\nБугун экология муаммолари бутун дунёда долзарб мавзуга айланган. Шу жиҳатдан Ўзбекистонда экологик ҳаракатнинг ташкил этилиши ва унинг вакилларига парламент қуйи палатасида 15 депутатлик ўрни берилиши нафақат Ўзбекистоннинг, балки Марказий Осиё минтақаси мамлакатларининг экологик шароитини барқарорлаштиришга хизмат қилади.


тармоқларда Россия федерацияси, Татаристон республикасида «Ўлмас полк» акцияси иштирокчилари ўз қариндошлари эмас, балки ташкилотчилар томонидан етказиб берилган расмларни кўтаргани тасвирланган видео ... маълум бўлишича, ушбу ҳолат 2017 йилда содир бўлган. Унга кўра «Ўлмас полк» иштирокчилари рўйхат асосида чақирилиб, уларга аввалдан тайёрлаб ...\nкуни Тошкентда «Биродарлар қабристони»да бир гуруҳ фаоллар томонидан «Ўлмас полк» акцияси ўтказилмоқда. Бу ҳақда «Xabar.uz» мухбири хабар берди ... ўтамиз, бир неча кун аввал, Тошкент шаҳар ҳокимлиги «Ўлмас полк» акциясига рухсат бермаганини маълум қилганди. Шунингдек, ...\nқилади. Шу йилнинг 9 май куни Тошкентдаги Биродарлик қабристонида «Ўлмас полк» тадбири ўтказилибди. «Камтарона ҳисоб-китобларга кўра», унда ... неча юз киши қатнашибди. Бундан бир неча кун аввал шаҳар ҳокимлиги «Ўлмас полк» тадбирини ўтказишга рухсат бермагани, тадбир ташкилотчиларига ...


Бишкек шаҳрининг ҳокими в.б. уч ҳафтада олти марта алмашди — Sof.uz\nЖАҲОН 63,119,099 43,582,727 1,465,887\n27.10 12:22 173 Жаҳон\nУч ҳафта ичида олтинчи марта Бишкекда ҳоким (мер) вазифасини бажарувчи алмаштирилди. Янги шаҳар ҳокими Қирғизистоннинг Иссиқкўл вилоятининг собиқ ҳокими Балбак Тулобаев бўлади, деди илгари ушбу лавозимдан кетишини эълон қилган Нариман Тюлеев.\n"Мен ҳозиргина янги мер вазифасини бажарувчи Балбак Тулобаев билан гаплашдим, бу ҳақиқатан ҳам ҳозирги вақтда Бишкек мерияси учун яхши вариант", деб ёзган Бишкекнинг мер в.б. фейсбукда.\n22 октябрдан Қирғизистон пойтахти раҳбари бўлиб келаётган Тюлеевнинг сўзларига кўра, “бундай якун аввалдан режалаштирилган эди”.\n"Биз интилган нарсалар охир-оқибат табиий натижага олиб келди. Биз шаҳар ҳокимлигини ҳимоя қилдик. Энди мен хотиржамлик билан кетишим мумкин", - деб таъкидлади Тюлеев. У Москвадан қайтгач, расмий равишда нафақага чиқишга ваъда берди.\nТулобаев 26 октябр куни Қирғизистон ҳукуматининг Иссиқкўл вилоятидаги ваколатли вакили лавозимидан кетди. Бунгача у Бишкек мерияси аппаратини бошқарган.\nБу сўнгги уч ҳафта ичида Бишкек мери вазифасини бажарувчи олтинчи ўзгариш. Икки йил олдин ушбу лавозимда ишлаган Азиз Суракматов 6 октабрдаги тартибсизликлар фонида истеъфога чиқиш тўғрисида ариза ёзган, унинг вазифалари "халқ ҳокими" Жоошбек Коеналиев томонидан бажарила бошланган. Кейин 7 октабр куни шаҳар ҳокими яна ўзгариб кетди, шаҳар ҳокими вазифалари биринчи вице-мер Алмаз Бакетаевга топширилди.\nЭртаси куни, 8 октябр куни Суракматов фикридан қайтди ва ҳокимиятни 2008-2010 йилларда пойтахтни бошқарган Нариман Тюлеевга 20 октябрда топширгунига қадар бошқарди. Тюлеев бу лавозимда икки кун турди ва 22-куни аллақачон ўзи истеъфога чиқишини эълон қилди ва ваколатларни биринчи вице-мер Бакетаевга топширди, аммо истеъфога оид ҳужжат ҳеч қачон имзоланмаган эди. Энди Тюлеевнинг сўзларига кўра, шаҳар ҳокими лавозими Тулобаевга ўтади.\nҚирғизистонда 5 октябр куни 4 октябрда бўлиб ўтган парламент сайловлари натижаларига қарши оммавий норозилик намойишлари бошланди. Намойишчилар ва хавфсизлик кучлари ўртасидаги тўқнашувлардан сўнг, парламентга чиқа олмаган мухолиф партиялар тарафдорлари президент маъмурияти жойлашган парламент биносини эгаллаб олишди. Тўқнашувларда 1,2 мингдан ортиқ одам жароҳат олди, бир киши ҳалок бўлди. Қирғизистон Бош вазири Кубатбек Боронов истеъфога чиқди. Президент Сооронбай Жээнбеков, матбуот котибининг сўзларига кўра, доимо Бишкекда бўлган ва вазиятни назорат қилган. Намойишлар фонида мамлакат МСК сайлов натижаларини бекор қилди.\nБишкекдаги тартибсизликлар 9 октабрда қайта бошланди. Марказий майдонда Бош вазир Садир Жапаров тарафдорлари ва мухолифлари ўртасида тўқнашув бўлиб ўтди. Етти киши жароҳат олди. 15 октабр куни Президент Жээфнбеков ўз хоҳиши билан истеъфога чиққандан кейин республикада вазият барқарорлашди. Намойишлар тугади. Давлат раҳбарининг ваколатлари Бош вазир Садир Жапаровга ўтди.\nҳоким Бишкек Qirg‘iziston\n29.11 11:39 1685\n29.11 12:13 1119\n27.11 13:23 986\n27.11 13:15 960\n28.11 07:24 784\n20.10 19:27 277 Жаҳон\n7.10 13:18 383 Ўзбекистон\n7.10 12:59 399 Ўзбекистон


"Арсенал" "Лестер"га қарши ўйиннинг охирги дақиқасида ғалабага эга чиқди\n19:15 / 14.02.2016\nАнглия чемпионатининг 26 туридаги марказий баҳслардан бири Лондонда ўтказилди. Турнир пешқадамини қабул қилган "Арсенал" ўта қийин кечган учрашувда 3 очко ола олди.\nЎйиннинг 45 дақиқасида ҳакам Мартин Аткинсон мезбонлар дарвозаси томон 11 метрлик жарима зарбаси белгилади. Бу вазиятда меҳмонлар ҳужумчиси Жейми Варди "Арсенал" ҳимоячи Начо Монрелга келиб урилди ва майдонга қулади. Белгиланган жарима зарбасини ҳужумчининг ўзи аниқ амалга оширди.\nЎйиннинг иккинчи тайми эса "Арсенал" устунлиги остида ўтди. 54 дақиқада меҳмонлар ҳимоячиси Симпсон Жируга ишлатган қўполлиги учун майдондан четлатилди ва "тулкилар" ўйиннинг қолган қисмида бир киши кам бўлиб ҳаракат қилишди.\n61 дақиқада "Арсенал" сафида таянч ярим ҳимоячиси Френсис Коклен ўрнига ҳужумчи Тео Уолкотт майдонга тушди. Таваккалчилик билан қилинган бу ўзгариш самарасини берди ва айнан Уолкотт 70 дақиқада ҳисобни тенглаштирди.\n83 дақиқада Арсен Венгер яна бир ярим ҳимоячи Окслейд-Чемберлен ўрнига узоқ вақт жароҳатини даволаш билан банд бўлган ҳужумчи Денни Уэлбекни майдонга ташлади. Якунда бу ўзгариш жамоага ғалаба келтирди. Ўйинга қўшиб берилган бешинчи дақиқада Уэлбек Ўзилнинг узатган пасини боши билан Каспер Шмейхелл дарвозасига йўллади.\nБу ғалабадан кейин "канонирлар" турнир жадвалида 51 очко билан иккинчи ўринга кўтарилган. Биринчи ўриндаги "Лестер" ҳисобидаги очколар сони 53талигича қолди. Кучли тўртликдаги яна икки жамоа "Тоттенҳэм" (48 очко) ва "Манчестер Сити" (47 очко) ўртасидаги баҳс бир неча соатдан кейин бошланади.\n"Арсенал" кейинги турда "Манчестер Юнайтед" майдонига сафар қилади "Лестер" эса "Норвич"га қарши ўйнайди.\nАрсенал – Лестер 2:1 (0:1, 2:0)\nГоллар: 0:1 – 45, пенальти Варди, 1:1 – 70 Уолкотт, 2:1 – 90 Уэлбек.\nАрсенал – Чех, Мертесакер, Монреаль, Бельерин, Косьельни (Чемберс, 46), Коклен (Уолкотт, 61), Рэмзи, Ўзил, Окслейд-Чемберлен (Уэлбек, 83), Санчес, Жиру.\nЛестер – Шмейхель, Морган, Фукс, Симпсон, Хут, Канте, Дринкуотер, Олбрайтон (Кинг, 83), Марез (Василевски, 58), Оказаки (Грэй, 61), Варди.\nОгоҳлантиришлар: Коклен (36), Косьельни (44), Рэмзи (45), Симпсон (49), Фукс (52), Канте (57), Василевски (90), Уэлбек (90).\nЧетлатиш: Симпсон (54).


СМТИ эксперти Халқаро меҳнат ташкилотининг Ўзбекистон бўйича ҳисоботини шарҳлаб берди\nЎзбекистон Республикаси Президенти ҳузуридаги Стратегик ва минтақалараро тадқиқотлар институти (СМТИ) етакчи илмий ходими Адҳамбек Рашидбеков Халқаро меҳнат ташкилотининг (ХМТ) «Ўзбекистонда 2018 йилда пахта мавсумида болалар меҳнати ва мажбурий меҳнатдан фойдаланиш ҳақида»ги ҳисоботини қисқача шарҳлаб берди.\n— Халқаро меҳнат ташкилоти ҳисоботида Ўзбекистон болалар меҳнати ва мажбурий меҳнатни бартараф этишда сезиларли ижобий ўзгаришларга эришгани қайд этилади. Хусусан, Ўзбекистон ҳукумати бу борада «қатъий сиёсий ирода намойиш этяпти ва мажбурий меҳнат билан боғлиқ муаммони ечиш учун изчил саъй-ҳаракатлар олиб бораяпти» дея таъкидланган. Айниқса:\n- пахта мавсумида тизимли мажбурий меҳнатдан воз кечиш;\n- талаба, ўқитувчи ва тиббиёт ходимлари меҳнатидан фойдаланишга тақиқ қўйиш;\n- теримчилар меҳнати ва уларга ҳақ тўлаш шарт-шароитлари яхшиланиши;\n- иш ўринлари яратиш борасида юқори салоҳиятга эга ва мажбурий меҳнатни тўла бартараф этишга кўмаклаша оладиган хусусий текстил кластерларини амалиётга жорий қилиш;\n- амалдорларнинг мустақил мониторинг олиб боришга аралашмагани ва жамиятнинг мажбурий меҳнатдан фойдаланиш ҳоллари тўғрисида хабардорлигини оширишда ҳеч қандай тўсиқлар йўқлиги;\n- мажбурий меҳнат масалаларини ёритишда ОАВнинг фаоллашуви ва умуман, бу соҳада Ўзбекистон томонидан амалга оширилаётган бошқа чора-тадбирларга хисоботда юксак баҳо берилган.\nМарт ойи охирида АҚШ Меҳнат департаменти Ўзбекистонда етиштирилган пахтани мажбурий ёки болалар меҳнати воситасида етиштирилган маҳсулотлар «қора рўйхати»дан чиқарган эди.\nАлбатта, бу қувонарли воқеалар Ўзбекистон Ҳаракатлар стратегияси доирасида инсон ҳуқуқлари, эркинликлари ва қонуний манфаатларини ҳимоя қилишга йўналтирилган аниқ ва самарали чора-тадбирлар амалга ошириб келаётганидан далолат беради. Бундан ташқари, мамлакатимиз ўз зиммасига олган барча халқаро мажбуриятларга амал қилиш ва уларни бажаришда қатъийлигини англатади.\nШунингдек, Ўзбекистоннинг улкан ислоҳот ва туб янгиланишларни рўёбга чиқаришга бўлган саъй-ҳаракатлари жаҳон ҳамжамияти томонидан эътироф этилаётганини билдиради.\nЎзбекистоннинг бу борада юритаётган сиёсати иқтисодий самара бериши турган гап. Сабаби, юқорида қайд этилган ижобий ўзгаришлар ўзбек пахтасининг экспорт географияси кенгайишига хизмат қилиб, маҳаллий текстил ва енгил саноат маҳсулотлари самарадорлиги ошиши ҳамда соҳага инвестиция ва технологиялар кириб келишига туртки беради.


13:16 12.10.2020 (Янгиланган 13:18 12.10.2020)\nҚирғизистон президенти имзолаган янги фармонда ёзилишича, фавқулодда ҳолат 12 октябрь соат 20:00 дан 19 октябрь соат 7:00 гача киритилади.\nТОШКЕНТ, 12 окт — Sputnik. Қирғизистон президенти Сооронбай Жээнбеков Бишкек ҳудудида такроран фавқулодда ҳолат эълон қилди. Бу ҳақда Sputnik Қирғизистон хабар қилмоқда.\nТаъкидланишича, бунга Жогорку Кенеш уч кун ичида аввал пойтахт ҳудудида фавқулодда ҳолат жорий этилиши тўғрисидаги масалани кўриб чиқмаганлиги сабаб бўлган.\nЯнги фармонда ёзилишича, фавқулодда ҳолат 12 октябрь соат 20:00 дан 19 октябрь соат 7:00 гача киритилади. Лекин бу фармон ҳам парламент томондан тасдиқланмаса, фавқулодда ҳолат автоматик равишда 15 октябрь куни бекор қилинади.\nПрезидент фармонига биноан ички ишлар вазирининг ўринбосари Алмазбек Орозалиев комендант этиб тайинланган.\nЭслатиб ўтамиз, 9 октябрь куни Сооронбай Жээнбеков фармони билан Қирғизистон пойтахти Бишкекда фавқулодда ҳолат эълон қилинган эди. Фавқулодда ҳолат тартиби ўша кун маҳаллий вақт билан соат 20:00 дан бошланиб, 21 октябрь 8:00 гача амал қилиши керак эди.